Hysbysiad Preifatrwydd – Copr Bay Swansea\nCyngor Abertawe yw’r rheolwr data o ran y data personol a gesglir ac a brosesir drwy’r wefan hon. Gan weithredu fel proseswyr data dan gyfarwyddiadau’r cyngor, mae Coverdale Barclay yn rheoli e-byst marchnata Bae Copr, mae RivingtonHark yn rheoli gweithgarwch prydlesu ac mae Of Colour & Code yn cefnogi’r wefan hon. Mae polisi preifatrwydd y cyngor yn dilyn isod.\nDyma’n cyfeiriad post:\nGallwch gysylltu â ni yma ar gyfer amrywiaeth o wasanaethau, neu drwy ffurflenni ar ein gwefan www.abertawe.gov.uk neu’n bersonol yn y Ganolfan Ddinesig.\nSwyddog Diogelu Data’r cyngor sy’n ymdrin â sut caiff data ei drin, a gellir cysylltu ag ef yn data.protection@swansea.gov.uk neu anfon llythyr ato yn y cyfeiriad uchod.\nFel awdurdod cyhoeddus, rhaid i ni gydymffurfio â’r holl ddeddfwriaeth berthnasol sy’n ymwneud â thrin data. Swyddfa’r Comisiynydd Gwybodaeth (SCG) yw’r awdurdod goruchwylio yn y Deyrnas Unedig a sefydlwyd i sicrhau bod eich hawliau data’n cael eu cynnal.\n‘Prosesu’ yw’r enw a roddir ar gael, cofnodi a thrin gwybodaeth bersonol. Mae gennym amrywiaeth o gategorïau data gwahanol gan ddibynnu ar berthynas y cyngor â chi. Os ydych yn aelod o’r llyfrgell, efallai bod gennym eich enw a’ch cyfeiriad. Os ydych yn cael cefnogaeth drwy ein Gwasanaethau Cymdeithasol, efallai byddwn yn cadw mwy o ddata sensitif megis gwybodaeth am iechyd neu wybodaeth ariannol.\nSut mae adrannau’r cyngor yn casglu ac yn defnyddio eich data personol?\nCyngor Abertawe sydd â’r prif gyfrifoldeb am amrywiaeth eang o wasanaethau cyhoeddus ar draws ardal yr awdurdod lleol, ac mae’n angenrheidiol casglu data personol er mwyn gallu cyflwyno’r gwasanaethau hynny i breswylwyr.\nGallwch ddod o hyd i restr o’r gwasanaethau cyngor a ddefnyddir fwyaf yma\nRydym yn cadw manylion pobl sy’n gofyn am wasanaeth er mwyn i ni ei ddarparu. Fodd bynnag, rydym yn defnyddio’r manylion hyn i ddarparu gwasanaeth y gofynnwyd amdano neu ar gyfer gwasanaethau tebyg eraill yn unig. Cesglir a defnyddir gwybodaeth bersonol pan fyddwn yn darparu gwasanaethau gofal cymdeithasol neu’n gweinyddu treth y cyngor, budd-daliadau tai, grantiau a gwasanaethau pwysig eraill i’r cyhoedd.\nMae rhai adrannau’n casglu data personol o ganlyniad i weithgarwch gorfodi a wnaed gan y cyngor. Er enghraifft, cesglir data o’r fath gan ein hadran Diogelu’r Cyhoedd a’n hadrannau Priffyrdd wrth orfodi rheoliadau sy’n ymwneud â safonau masnach, tipio anghyfreithlon, priffyrdd a throseddau parcio.\nMae rhai adrannau’n darparu gwasanaethau dewisol ac yn eich gwahodd chi i gofrestru ar gyfer rhestrau postio er mwyn cael gwybod am eu gwasanaethau, cynigion arbennig neu weithgareddau sydd efallai o ddiddordeb i chi. Cesglir y data personol hwn pan fyddwch yn rhoi caniatâd eich bod am gael yr wybodaeth ddiweddaraf yn unig. Mae gennych yr hawl i ddad-danysgrifio neu ofyn i’ch data gael ei ddileu pan na fyddwch am dderbyn mwy o wybodaeth farchnata.\nPan fydd unigolion yn cyflwyno cais i weithio i’r cyngor, byddwn yn defnyddio’r wybodaeth maent yn ei darparu i brosesu eu cais a monitro ystadegau cyfle cyfartal yn unig. Cedwir gwybodaeth bersonol am ymgeiswyr aflwyddiannus am 6 mis ar ôl cwblhau’r broses recriwtio, yna caiff ei dinistrio.\nUnwaith bydd person wedi dechrau gweithio i’r cyngor, rydym yn llunio ffeil bersonél ar gyfer ei gyflogaeth. Cedwir yr wybodaeth yn y ffeil hon yn ddiogel a chaiff ei defnyddio at ddibenion sy’n berthnasol i’r gyflogaeth honno’n unig.\nPan fydd person yn cofrestru i bleidleisio, bydd ei enw a’i gyfeiriad yn cael eu cynnwys ar y gofrestr etholiadol. Caiff dwy fersiwn o’r gofrestr eu creu a’u cyhoeddi bob blwyddyn. Mae’r Gofrestr Lawn ar gael i’w harchwilio dan oruchwyliaeth.\nNid yw’r Gofrestr Olygedig yn cynnwys enwau a chyfeiriadau pobl sydd wedi gofyn i gael eu heithrio o’r fersiwn hon o’r gofrestr. Gall unrhyw un brynu copi o’r gofrestr olygedig a’i defnyddio at unrhyw ddiben.\nBydd y rhan fwyaf o ddata personol sydd gennym amdanoch wedi’i ddarparu gennych chi’n uniongyrchol. Bydd adegau pan gesglir data personol amdanoch chi mewn ffyrdd eraill.\nPan fyddwch yn symud i ardal ein hawdurdod lleol, gellir rhannu data o’ch awdurdod lleol blaenorol.\nPan fydd yr heddlu ac asiantaethau gorfodi’r gyfraith eraill yn rhannu gwybodaeth er mwyn i’r awdurdod lleol ddiogelu preswylwyr.\nPan fydd aelodau’r cyhoedd yn adrodd materion wrthym.\nLluniau CCTV o rai mannau cyhoeddus\nRydym yn rhannu data ag eraill er mwyn darparu gwasanaeth y gofynnwyd amdano neu wasanaeth statudol. Gallai’r sefyllfa hon godi pan fyddwn yn defnyddio asiantaeth arall i gyflwyno gwasanaeth ar ein rhan neu pan fyddwn yn cydweithio ag asiantaethau eraill.\nGall yr asiantaethau fod yn bartneriaethau rhanbarthol, Llywodraeth y DU, Llywodraeth Cymru, ysgolion a cholegau lleol a’r Gwasanaeth Iechyd Gwladol. Rydym hefyd yn darparu gwybodaeth ar adegau i’r sectorau preifat ac i elusennau pan fyddant yn rhan o gyflwyno gwasanaeth i ni.\nCais am gymhorthion a chyfarpar i gynorthwyo defnyddiwr gwasanaeth hŷn. Byddai cais o’r fath yn wasanaeth y gellid ei gyflwyno ar y cyd gan ein timau Gofal Cymdeithasol, Iechyd a Thai yn ogystal â’r Gwasanaeth Iechyd Gwladol.\nRydym yn talu rhai sefydliadau i ddarparu gwasanaethau ar ein rhan megis darparwyr llety preswyl a gofal cartref. Mewn achosion o’r fath, darperir isafswm yr wybodaeth sy’n angenrheidiol iddynt er mwyn iddynt allu darparu gwasanaethau i chi ar ein rhan.\nGellir darparu gwybodaeth bersonol amdanoch chi hefyd i awdurdodau lleol eraill. Enghraifft o hyn fyddai pan fyddwch wedi symud o un ardal i un arall ac mae’n angenrheidiol rhannu gwybodaeth er mwyn i’r gwasanaethau rydych yn eu derbyn barhau.\nRydym hefyd yn rhannu gwybodaeth bersonol pan fydd yn rhaid i ni wneud hynny yn ôl y gyfraith. Mae enghreifftiau’n cynnwys pan fydd rhaid i ni gyhoeddi materion i Lywodraeth Cymru neu adrodd amdanynt. Cynorthwyo asiantaethau gorfodi’r gyfraith i atal, canfod ac erlyn troseddau, diogelu buddiannau hollbwysig y person dan sylw neu gydymffurfio â Gorchymyn Llys.\nMewn rhai achosion, rydym yn rhannu gwybodaeth â chwmnïau preifat er mwyn iddynt weithredu fel prosesydd data ar ein rhan. Mae trefniadau o’r fath yn amodol ar gytundebau prosesu data gyda rheolau prosesu llym er mwyn cadw’r data’n ddiogel. Ar adegau, gall rhai cwmnïau’r sector preifat gael mynediad i ddata personol mewn ffordd a reolir yn llym er mwyn ymgymryd â gweithgarwch cynnal a chadw diffiniedig ar y system am gyfnod cyfyngedig.\nNi chedwir data am gyfnod hwy nag sy’n angenrheidiol, ac mae’r cyngor yn dilyn canllawiau cyfreithiol ynghylch am ba hyd y cedwir gwybodaeth cyn iddi gael ei dinistrio.\nMae’r amserlen ar gyfer cadw data yn wahanol gan ddibynnu ar y math o ddata sydd dan sylw.\nNid ydym yn rhannu gwybodaeth bersonol y tu hwnt i’r Ardal Economaidd Ewropeaidd (AEE) yn rheolaidd. Gellir trosglwyddo data personol i wlad y tu hwnt i’r ardal hon os yw’r cyrchfan wedi bod yn destun penderfyniad digonolrwydd sy’n bodloni meini prawf penodol a bennwyd gan y Comisiwn Ewropeaidd yn unig. Felly ystyr hyn yw gallwn anfon gwybodaeth i wlad os yw’n bodloni safonau llym iawn yn unig. Os nad yw’r safonau hynny ar waith, ni fyddwn yn defnyddio’r gwasanaethau.\nAr yr achlysur prin y gallai eich gwybodaeth bersonol gael ei throsglwyddo y tu allan i’r AEE, cewch eich hysbysu ymlaen llaw, ar yr amod nad yw’n gwrthdaro â’r rhwymedigaeth gyfreithiol a roddir ar y cyngor.\nEnghraifft o hyn yw pan fydd plant aelodau’r Lluoedd Arfog yn trosglwyddo i ysgolion y Lluoedd Arfog dramor ac mae eu data addysg yn cael ei drosglwyddo i’r awdurdod perthnasol: mae hyn hefyd yn berthnasol i blant teuluoedd eraill sy’n symud dramor lle mae parhad addysg y plentyn o’r pwys mwyaf.\nRhaid i ni fod yn gwbl dryloyw gyda chi wrth ddarparu gwybodaeth ‘mewn ffordd gryno, dryloyw, ddeallus a hygyrch’ ac mewn iaith glir. Ein hysbysiad preifatrwydd yw un o’r ffyrdd rydym yn ceisio rhoi gwybod i chi sut mae eich data’n cael ei drin.\nMae gennych yr hawl i gael mynediad i’ch gwybodaeth bersonol. I gael manylion am sut i gael mynediad i’ch gwybodaeth bersonol, ewch i www.abertawe.gov.uk/diogeludata\nMae gennych yr hawl heb oedi i ofyn am gywiriad neu ddiweddariad i ddata personol sy’n anghywir.\nGallwch wrthwynebu rhai mathau o brosesu megis marchnata uniongyrchol. Mae’r hawl i wrthwynebu hefyd yn berthnasol i fathau eraill o brosesu megis ymchwil wyddonol, hanesyddol neu ddibenion ystadegol (er y gellir parhau i brosesu am resymau sydd o fudd i’r cyhoedd).\nMae’r gyfraith yn eich diogelu yn erbyn y risg o wneud penderfyniad a allai fod yn niweidiol heb ymyriad dynol. Nid yw’r hawl hon yn berthnasol mewn rhai amgylchiadau fel pan fyddwch yn rhoi eich caniatâd clir.\nPan fydd data personol yn cael ei brosesu ar sail caniatâd a thrwy ddull awtomataidd, mae gennych yr hawl i’ch data personol gael ei drosglwyddo’n uniongyrchol o un rheolwr data i un arall pan fydd hyn yn dechnegol bosib.\n8. Yr hawl i ddileu neu ‘yr hawl i gael eich anghofio’\nGallwch ofyn i’ch data personol gael ei ddileu gan gynnwys: (i) pan na fydd y data personol yn angenrheidiol mwyach o ran y dibenion y’i casglwyd (ii) nid ydych yn rhoi eich caniatâd mwyach, neu (iii) rydych yn gwrthwynebu prosesu.\nMae’r Comisiynydd Gwybodaeth yn rheoleiddio trin data gan sefydliadau yn y DU ac yn gweithio i gynnal hawliau data dinasyddion. Mae’r wefan yn darparu mwy o wybodaeth am eich hawliau: https://ico.org.uk/for-the-public/\nOs ydych wedi rhoi caniatâd i ddarparu eich gwybodaeth bersonol i ni ac rydych wedi newid eich meddwl ac nid ydych am i’r cyngor gadw a phrosesu eich gwybodaeth mwyach, rhowch wybod i ni. Cysylltwch â’r adran berthnasol i ddechrau. Dylai tynnu caniatâd yn ôl fod yr un mor hwylus â rhoi caniatâd yn y lle cyntaf. Os nad dyna yw’r achos gyda gwasanaeth penodol, mae’n bwysig eich bod yn rhoi gwybod i ni am eich anawsterau fel y gallwn unioni hyn.\nOs ydych yn cael trafferth tynnu eich caniatâd yn ôl, cysylltwch â Swyddog Diogelu Data’r cyngor drwy e-bostio diogelu.data@abertawe.gov.uk neu drwy anfon llythyr i’r cyfeiriad a nodir ar frig y ddogfen hon.\nNid yw’r cyngor yn gwneud penderfyniadau awtomataidd, ac felly bydd unrhyw benderfyniad a wneir gennym ni, sy’n effeithio arnoch chi, bob amser yn cynnwys ymyriad dynol. Ar adegau rydym yn cynnal gwaith proffilio er mwyn ein galluogi ni fel awdurdod lleol i dargedu gwasanaethau i’r rhai y mae angen help a chefnogaeth arnynt mewn cymdeithas ac a allai fod mewn perygl heb ein cymorth.\nMae’r cyngor yn pennu safonau uchel ar gyfer casglu data personol a’i ddefnyddio’n briodol. Felly rydym yn ymdrin ag unrhyw gwynion am drin data o ddifrif. Rydym yn eich annog i dynnu ein sylw at ddefnydd annheg o ddata, lle mae’n gamarweiniol neu’n amhriodol ac rydym hefyd yn croesawu awgrymiadau ar gyfer gwella.\nI ddechrau, gofynnir i chi geisio datrys materion trin data’n uniongyrchol gyda’r adran berthnasol. Gallwch hefyd gysylltu â’n Swyddog Diogelu Data diogelu.data@abertawe.gov.uk os byddwch yn cael problemau ceisio dod i gytundeb gyda’r is-adran berthnasol. Rydym yn ymroddedig i drin data’n briodol ac rydym yn hyderus y gallwn ddatrys y rhan fwyaf o faterion yn anffurfiol.\nGallwch ofyn i’ch mater gael ei archwilio gan ein tîm cwynion drwy ein porthol ar-lein yn Gwneud Cwyn neu drwy ysgrifennu i’r cyfeiriad canlynol Cwynion Corfforaethol, Dinas a Sir Abertawe, Neuadd y Ddinas, Abertawe, SA1 4PE.\nOs nad ydych yn fodlon o hyd yn dilyn cwyn fewnol, gallwch gyflwyno cwyn i’r Comisiynydd Gwybodaeth – Swyddfa’r Comisiynydd Gwybodaeth – Cymru, 2il Lawr, Tŷ Churchill, Ffordd Churchill, Caerdydd, CF10 2HH.


Bydd y bargyfreithiwr blaenllaw, Gwion Lewis, yn rhoi darlith ar gynllunio cymunedol a’r Gymraeg, gan awgrymu syniadau ar gyfer diwygio’r drefn Ar ddydd Iau 19 Ebrill.\nYn ystod y ddarlith bydd Mr Lewis yn trafod ei weledigaeth ar gyfer haen newydd o gynlluniau cymunedol, yn rhoi mwy o reolaeth i gymunedau dros y tai a’r datblygiadau eraill sy’n cael eu codi yn eu hardaloedd. Bydd Mr Lewis hefyd yn dadlau y dylid dysgu gwersi o gyfraith yr amgylchedd ynglŷn â sut i asesu a rheoli’r effaith y mae datblygiadau newydd yn ei chael ar yr iaith Gymraeg.\nErs 2017, mae Mr Lewis wedi bod yn aelod o Gyngor Partneriaeth y Gymraeg, sydd yn gyfrifol am gynghori Gweinidogion Cymru ar faterion sydd yn berthnasol i’r Gymraeg.\nYn siarad cyn y ddarlith, meddai Mr Lewis: “Mae Deddf Cynllunio (Cymru) 2015 yn dangos fod gan y Cynulliad yr awydd i sefydlu deddfau cynllunio sydd wedi eu teilwra ar gyfer anghenion Cymru. Er hyn, mae’r rhan fwyaf o’r newidiadau yn rhai trefniadol eu natur yn hytrach na newidiadau o sylwedd. Rwy’n credu ei bod yn bryd i ni ofyn cwestiynau sylfaenol ynglŷn ag a yw’r gyfundrefn gynllunio bresennol yn rhoi digon o reolaeth i gymunedau Cymreig dros ddatblygiadau yn eu hardaloedd. Oni ddylem ni, erbyn hyn, ddeddfu o blaid “cynllunio cymunedol”? Mae angen i ni hefyd newid natur y drafodaeth a gweld y berthynas rhwng datblygiadau newydd a bywiogrwydd cymunedau Cymreig fel cyfle yn hytrach na phroblem. Rwy’n gobeithio y bydd y ddarlith yn dechrau’r broses honno.”\nMeddai Helen Mary Jones, Dirprwy Gyfarwyddwr Academi Morgan: “Mae Academi Morgan yn falch dros ben o fod yn cynnal y ddadl bwysig ac amserol hon, a hyderwn y bydd yn gwneud cyfraniad i ddatblygiad polisi Llywodraeth Cymru wrth i bolisïau newydd ddatblygu.”\nCefndir Gwion Lewis\nMae gan Gwion Lewis BA a BCL (dosbarth cyntaf) mewn Cyfreitheg o Goleg yr Iesu, Rhydychen. Gynt yn Ysgolhaig Fulbright D.U.-U.D.A , mae ganddo LLM o Brifysgol Efrog Newydd yn arbenigo mewn hawliau dynol rhyngwladol, hawliau iaith a’r berthynas rhwng cyfraith a diogelwch. Wedi iddo raddio o Brifysgol Efrog Newydd, cwblhaodd ymchwil ar gyfer ei lyfr cyntaf, Hawl i’r Gymraeg, yn Sefydliad y Brifysgol Ewropeaidd yn Fflorens, fel Ysgolhaig Saunders Lewis.\nGalwyd Gwion i’r Bar yn 2005. Ers hynny mae wedi dod yn fargyfreithiwr blaenllaw gyda Landmark Chambers yn Llundain, yn arbenigo yn y gyfraith gyhoeddus, y gyfraith gynllunio, cyfraith yr amgylchedd, cyfraith Ewrop a’r gyfraith gyhoeddus ryngwladol. Mae’n aelod o Banel “A” Cwnsleriaid Iau Llywodraeth Prydain a Llywodraeth Cymru, sydd yn golygu ei fod yn cynrychioli’r ddwy lywodraeth yn gyson yn eu hachosion mwyaf cymhleth.\nBydd y ddarlith, “Cynllunio a'r iaith Gymraeg: Sut i godi tai a chael miliwn o siaradwyr erbyn 2050” yn cael ei chynnal yn y Senedd ym Mae Caerdydd o 1.30pm. Trefnir y ddarlith gan felin drafod Prifysgol Abertawe, Academi Morgan.


Safleoedd sgwrsio fideo Dyddio - Fideo Sgwrsio Arabeg\nFodd bynnag, mae yna hefyd dewisiadau eraill sydd â manteision sylweddolMaent yn cynnwys llai o risg o amlygiad croen neu nid ydynt yn ei gwneud yn ofynnol cofrestru cyn ei ddefnyddio. Mae ganddo rhyngwyneb tebyg i 'Sgwrsio', ond mae hefyd yn destun sgwrs. We camera yn angenrheidiol Yn enwedig fawr: app symudol ar gyfer tri ewro. Hey guys", gall defnyddwyr eu defnyddio Ymddygiad Sarhaus i adrodd yn uniongyrchol a chysylltiadau eraill yn anwybyddu rhestrau. Ffrindiau rhestr Rannu'n bum categori, gallwch ddod o hyd i ffrindiau hyd yn oed yn gyflymach na defnyddwyr sydd â'r un diddordebau.\nDefnyddwyr sydd eisiau i gyfathrebu yn unig yn yr almaen yn gallu defnyddio"Chatrandom".\nHefyd ar gyfer almaeneg defnyddwyr yn unig:"Sgwrs"\nYma byddwch yn dod o hyd i ddefnyddwyr gyda swm bach o amhriodol rhad ac am ddim symudiad pobl. Yma i argyhoeddi y dylunio ac absenoldeb o hysbysebion blino.\nHyd yn oed ar gyfer hysbysebion a dalwyd, gallwch symud an ad ar y porth ar y brif dudalen yn LEFEL ADS blociau ar gefndir melyn, yn ddiffygiol ads yn yr Almaen, neu mewn hysbysebion baner. Dim gwasanaeth Dyddio ar-lein wedi ei nodweddion o'r fath Dyddiad gyda dyn, dyddiad gyda menyw, dyddiad gyda bachgen, ddyddiad gyda merch.\nChwilio am wraig gŵr yn yr Almaen, ble i ddod o hyd i gariad yn yr Almaen, ble i ddod o hyd i ddyn yn yr Almaen, ble i ddod o hyd i ddyn yn yr Almaen, i ddod o hyd i ferch dyn yn yr Almaen, i gyfarfod â merch yn yr Almaen, i gyfarfod â dyn yn yr Almaen, i ddod o hyd i ddyn yn yr Almaen yn chwilio am ddyn, dynes yn Yn yr Almaen, yn Berlin, Dresden, Hanover, Hamburg, Frankfurt, Berlin, Munich, Dresden, Stuttgart, Leipzig, Nuremberg, Dortmund, Bonn, Bremen, Cologne, Essen, Mulheim, Wuppertal, Duisburg, Munster, Mainz, Magdeburg, rhad ac am DDIM almaeneg GWASANAETHAU HYSBYSEBU yn yr ALMAEN, yn PRYNU, yn GWERTHU. CHWILIO AM ADS RHAD AC AM DDIM YN YR ALMAEN.\nSgwrs bywiog gyda dynion sengl a menywod\ndieithriaid ar hap Mae pob cyfranogwr yn gwbl gyfrifol am eu gweithredoedd yn y webcam chat\nMae dau beth yr wyf yn deall oddi wrth eich cwestiwn, ydych chi eisiau i dyddiad Arabaidd wraig er mwyn y pen draw yn priodi hi a ydych am iddi fod yn fwy ar ochr grefyddol. Fel arfer, os bydd hi'n crefyddol ni fydd hi'n edrych hyd yn hyn, yn hytrach i briodiFelly, ni fyddaf yn edrych am dating os wyf oeddech chi. Mae angen i chi gysylltu â'r teuluoedd yn uniongyrchol Y ffordd mae'n gweithio yw eich bod yn dod o hyd i rywun sydd wedi ferch, neu chwaer, mae hyn yn cael ei wneud naill ai'n uniongyrchol i chi neu drwy gysylltiadau (ffrindiau, cydnabod ac ati.) y gellir gwneud y cyflwyniadau. Bwriadau dylai fod yn glir iawn o'r cychwyn Yna byddwch yn ymweld â nhw (yn ddelfrydol gyda eich teulu) ac yn cwrdd â hi yn y teulu (ei rhieni a brodyr a chwiorydd fyddai'n fod yn bresennol). Os bydd pethau'n gweithio allan yn dda, byddwch yn dechrau siarad briodas. Byddai popeth yn cael ei drafod (lle ydych yn mynd i fyw, yr hyn sydd gennych i'w gynnig, pa amodau mae'n rhaid ac ati). Os na fydd yn gweithio allan, ailadrodd gyda phobl eraill hyd nes y mae'n ei wneud. Cadwch mewn cof er bod, tra bod yr olaf ie yn dod oddi wrth y ferch, yr un cyntaf fel arfer gan y rhieni, ac er bod y rhan fwyaf o Arabiaid yn cael unrhyw broblem gyda eu merch yn priodi di-Arabaidd ar yr amod ei fod yn Mwslimaidd, mae'n fwy cyfleus ar eu cyfer os bydd yn cael Arabaidd. Mae hyn yn ei gwneud yn haws iddynt i ofyn amdano (ie, maent yn ymchwilio, maent yn nad ydych am i daflu eu merch i unrhyw un sy'n dod yn ôl, maent yn awyddus i wneud yn siŵr y bydd yn ei drin yn dda), yn haws i gyfathrebu, ac yn llai tebygol o fynd â hi i wlad arall lle maent yn dim ond i gweld hi unwaith bob blwyddyn neu ddwy. Mae'r rhan fwyaf o merched Arabaidd bod briodi di-Arabaidd dynion fel arfer priodi y rhai sy'n cael eu setlo yn agos gan (Cwrdiaid, twrcmeneg, Berbere.). Mae fy ffrind gorau yn priodi un o'r cwrdiaid, pan fydd ei hethnigrwydd oedd yn dod i fyny, dim ar blinked llygad. Os ydych yn byw mewn gwlad Arabaidd, byddai hyn yn llawer haws oherwydd bod yna fe allech chi ofyn o gwmpas (ar wahân i, bydd gennych fwy o opsiynau). Os nad ydych chi, efallai y bydd yn dod yn anoddach Gallwch geisio siarad yr Imam y mosg lleol, efallai ei fod yn gwybod rhai pobl ac yn eu cyflwyno i chi. Gadael iddo fod yn hysbys eich bod yn chwilio am wraig, y ffordd hon bydd pobl yn dod i fyny ac yn awgrymu teuluoedd sydd wedi ferch sy'n chwilio am ŵr. Mae hyn yn y ffordd y mwy o bobl grefyddol yn priodi yn y byd Arabaidd.\nfideo sgwrsio heb gofrestru ac yn rhad ac am ddim Safle yn dyddio fideo sgwrsio ar am ddim fideo sgwrsio Dyddio erotig sgyrsiau fideo sgwrs roulette ar-lein gyda eich ffôn heb sgwrs roulette gyda merched yn ogystal â sgwrs roulette gan eich ffôn heb gofrestru Chatroulette fideo hwyl gofrestru ffonau llun


Triniaeth Glinigol tu allan i Ysbyty : Practis Meddyg Teulu yn ardal Bwrdd Iechyd Prifysgol Betsi Cadwaladr\nHafan › Findings › Triniaeth Glinigol tu allan i Ysbyty : Practis Meddyg Teulu yn ardal Bwrdd Iechyd Prifysgol Betsi Cadwaladr\nPractis Meddyg Teulu yn ardal Bwrdd Iechyd Prifysgol Betsi Cadwaladr\nCwynodd Mr Aam awgrym Meddygfa yn ardal Bwrdd Iechyd Prifysgol Betsi Cadwaladr (“y Feddygfa”) iddo adael, pan roedd y meddyg dan sylw, yn ei hym atebion i’w gwynion, wedi cyfaddef toriadau cyfrinachedd; peidio ag esbonio’r feddyginiaeth iddo’ngyflawn; peidio â chyflwyno’i hun yn ystodymgynghoriad dros y ffôn ac wedi cyfaddef cael trafodaeth amhriodol gyda’i wraig dros y ffôn.\nCanfuwyd yr asesiad bod y Feddygfa wedi ymateb yn rhesymol i’r gwyn amun o’r toriadau cyfrinachedd a’r methiant i’r meddyg dan sylw chyflwyno’i hun, drwy ymddiheuro a thrwy gymryd camau priodol i osgoi’r fath beth rhag digwydd eto yny dyfodol. Nid oedd cyfiawnhad i ymchwilio’r gwyn am ddiffyg esboniad ynghylch y feddyginiaeth, gan mai’r feddyginiaeth gywir y doedd ac roedd unrhyw anghyfiawnder cysylltiedig yngyfyngedig iawn.\nO ran ysgwrs amhriodol gyda gwraig Mr A (a’r ail doriad cyfrinachedd honedig), iddatrys y gwyn cytunodd y meddyg dan sylw i ymddiheuro am y trallod achoswydgan y sgwrs. Cytunodd y Feddygfa i gadarnhau gall Mr A barhau fel claf gyda nhw ac mai awgrym yn unig oedd y rhano’r ymateb ysgrifenedig oedd yn cyfeirio at gofrestru gyda meddygfa leol arall. Cytunodd y Feddygfa i gymryd y camauperthnasol o fewn 2 mis.


Poetry Wales » Gwybodaeth\nSefydlwyd Poetry Wales yn 1965. Cylchgrawn chwarterol ydyw gydag enw da rhyngwladol am gerddi, erthyglau ac adolygiadau rhagorol o Gymru a thu hwnt. Ac yntau wedi datblygu o ddiwylliant dwyieithog cyfoethog mae Poetry Wales yn archwilio amrywiol agweddau barddoniaeth Saesneg Cymru a’i chysylltiadau rhyngwladol.\nMae’r sylw mae’n ei roi i gyfieithiadau ac i hunaniaethau lleol a chenedlaethol mewn cyd-destun byd eang yn chwarae rhan flaenllaw yn rhai o’r datblygiadau mwyaf diddorol ym marddoniaeth heddiw. Mae’r cylchgrawn ar gyfer y traddodiadol a’r arbrofol ac fe gyhoeddir barddoniaeth o bob lliw a llun. Ynghyd â’r cyferbyniad trawiadol hwn mae’n rhoi cyd-destun beirniadol bywiog a deallus ar gyfer y farddoniaeth gyfoes orau.\nOs hoffech inni ystyried cyhoeddi’ch gwaith, anfonwch gopïau o ddim mwy na chwe cherdd, ar bapur, at:\nDr Zoë Skoulding\nGolygydd, Poetry Wales\nYr Ysgol Saesneg\nAmgaewch amlen ac arni stamp a’ch cyfeiriad am ymateb, neu defnyddiwch gwponau post [...]Darllenwch fwy am: Sut i Gyflwyno Gwaith\nCyhoeddir Poetry Wales gyda chymorth ariannol Cyngor Llyfrau Cymru.\n[...]Darllenwch fwy am: Cymorth Ariannol\nThe winner of the Poet [...]Darllenwch fwy am: Y Mws Piws\nGolygydd: Zoë Skoulding.\n– Zoë Skoulding yw Golygydd cylchgrawn Poetry Wales a hi yw awdur y casgliadau o gerddi The Mirror Trade a Remains of a Future City ymhlith cyhoeddiadau eraill. Yn aelod o’r grwp Parking Non-Stop, mae wedi perfformio ei gwaith mewn barddoniaeth a cherddoriaeth mewn [...]Darllenwch fwy am: Staff\nBu John Barnie yn dysgu ym Mhrifysgol Copenhagen o 1969-82. Bu’n Olygydd Cynorthwyol (1985-90), yna’n Olygydd (1990-2006) y cylchgrawn diwylliannol Planet: The Welsh Internationalist. Mae ei gyhoeddiadau’n cynnwys Sea Lilies: Selected Poems 1984-2003, Trouble in He [...]Darllenwch fwy am: Pwyllgor


Cyfoeth Naturiol Cymru / Coedwig Dyfnant - Coed Pont Llogel, ger Dolgellau\nTaith gerdded rhwydd drwy goetir ar hyd afon Efyrnwy\nLlwybrau cerdded eraill\nCoetir bach yw Pont Llogel, yng Nghoedwig Dyfnant.\nMae’r maes parcio ac ardal bicnic yma wrth ochr hen bont gerrig ar gyrion pentrefan.\nMae taith gerdded fer drwy’r coetir ar hyd afon Efyrnwy.\nMae dwy daith gerdded hwy yn gadael o’r maes parcio ac mae Llwybr Cenedlaethol Glyndŵr yn mynd drwy’r fan yma hefyd.\nMae toiled portaloo yn y maes parcio cyhoeddus wrth ochr siop y pentref.\nMae nodwyr ar y llwybr ac mae’n cychwyn o’r maes parcio.\n1 filltir/1.6 cilomedr (yna ac yn ôl), hawdd\nMae Llwybr Pont Llogel yn daith gerdded gysgodol drwy goetir cymysg wrth ochr afon Efyrnwy.\nMae’r llwybr llydan a gwastad yn dilyn glannau’r afon i fainc bren lle gallwch fwynhau sŵn y dŵr a’r adar.\nOddi yma, gallwch naill ai ddychwelyd yr un ffordd neu ddilyn y llwybr lefel uwch drwy goed derw os ydych yn fodlon mynd ar risiau a rhannau serth.\nMae golygfeydd o’r bryniau drwy’r coed, cyn i’r llwybr ostwng i lannau’r afon a dilyn y prif lwybr yn ôl i’r maes parcio.\nArgymhellwn eich bod yn mynd â map Arolwg Ordnans neu lyfr tywys ynglŷn â theithiau cerdded i ddilyn y llwybrau hyn.\nMae’r daith gerdded hon yn coffáu emynwr enwog o’r 18fed ganrif.\nMae’n cychwyn o faes parcio Pont Llogel ac mae’n gorffen yn Hen Gapel John Hughes ym Mhontrobert.\nMae’r llwybr yn dilyn afon Efyrnwy, gan gyflwyno amrywiaeth o dirweddau ac ymweld â llawer o’r mannau sy’n gysylltiedig â bywyd Ann Griffiths.\nMae’n 7 milltir/11 cilomedr bob ffordd a chaiff ei reoli gan Gyngor Sir Powys.\nMae’r daith gerdded hon yn olrhain llwybr rhwng Dyffrynnoedd Efyrnwy a Thanat, llwybr sydd wedi'i droedio gan bererinion, chwarelwyr a phorthmyn yn y canrifoedd a aeth heibio.\nMae’n cychwyn dros y ffordd i faes parcio Pont Llogel ac mae’n gorffen yn Llangynog.\nMae’n daith gerdded heriol â rhannau hir o ddringo sy’n cysylltu gwaelodion y dyffrynnoedd â darnau enfawr o weundir agored.\nMae’n 15 milltir / 24 cilomedr bob ffordd a chaiff ei reoli gan Gyngor Sir Powys.\nLlwybr Cenedlaethol Glyndŵr\nMae Llwybr Cenedlaethol Glyndŵr yn mynd drwy Goed Pont Llogel.\nEwch i wefan Llwybr Glyndŵr i gael rhagor o wybodaeth.\nMae Pont Llogel 22 milltir o Ddolgellau.\nLawrlwythwch'r map lleoliad.\nEwch ar ffordd yr A470 o Ddolgellau tuag at Fachynlleth a throwch i fynd ar yr A458 tuag at y Trallwng. Yn Llangadfan trowch i’r chwith i fynd ar y B4395, sydd ag arwyddbost am Lyn Efyrnwy. Ewch heibio’r mynedfeydd ar gyfer meysydd parcio Pen-y-ffordd a Hendre ac ewch ymlaen i bentrefan Pont Llogel. Mae’r mynediad i faes parcio Pont Llogel ar y dde, yn syth ar ôl y bont gerrig.\nMae Pont Llogel ar fap Arolwg Ordnans 239.\nCyfeirnod grid Arolwg Ordnans y maes parcio yw SJ 032 154.\nGwybodaeth am safle Pont Llogel PDF [953.3 KB]\nConfa Ddŵr Alwen, ger Dinbych\nGwaith cynnal a chadw hanfodol: efallai y bydd problemau gyda...\nSut y gallwch lawrlwytho ein apiau Marchogaeth ceffylau a gyrru car a cheffyl


Sut i rannu dogfen yn sawl dogfen mewn gair?\nOs oes gennych ddogfen eiriau enfawr y mae angen i chi ei rhannu'n sawl dogfen, cymerwch ychydig funudau i ddarllen y tiwtorial hwn. Bydd y tiwtorial hwn yn dangos dau ddull i chi ar gyfer rhannu dogfen yn sawl dogfen.\nHollti dogfen Word gan amffinydd penodedig gyda VBA\nHollti dogfen Word yn ôl tudalen gyda VBA\nHollti dogfen Word trwy bennawd / tudalen / toriad adran / egwyl tudalen gyda defnyddio Kutools ar gyfer Word\nYn lle rhannu dogfen yn sawl dogfen â llaw, bydd y dull hwn yn cyflwyno VBA i rannu dogfen Word â'r amffinydd penodedig yn Word. Gwnewch fel a ganlyn:\n1. Gwasgwch Alt + F11 allweddi gyda'i gilydd i agor ffenestr Microsoft Visual Basic for Application;\nVBA: Rhannwch Ddogfen Word yn Ddogfennau Lluosog gan Delimiter\n3. Yna cliciwch Run botwm neu pwyswch allwedd F5 i gymhwyso'r VBA.\n4. Yn y ddogfen popping allan Microsoft Word, cliciwch y botwm Ie i fynd ymlaen.\n(1) Gwnewch yn siŵr eich bod yn ychwanegu eich amffinydd yr un peth â "///" yn yr is-brawf i'r ddogfen rhwng pob adran o'r testun yr ydych am ei wahanu. Hefyd, gallwch chi newid "///" i unrhyw amffinyddion i ddiwallu'ch angen.\n(2) Gallwch chi newid y dogfennau "Nodiadau" yn yr is Brawf i weddu i'ch anghenion.\n(3) A bydd y dogfennau hollti yn cael eu cadw i'r un lle â'r ffeil wreiddiol.\n(4) Nid oes angen i chi ychwanegu amffinydd at ddiwedd y ffeil wreiddiol, os gwnewch hynny, bydd dogfen wag ar ôl ei hollti.\nDyma VBA arall i'ch helpu chi i rannu un ddogfen Word yn lluosog i luosog yn ôl tudalen yn Word. Gwnewch fel a ganlyn:\nVBA: Rhannwch Ddogfen yn Ddogfennau Lluosog yn ôl Tudalen yn Word\n3. Yna cliciwch Run botwm neu wasg F5 allwedd i gymhwyso'r VBA.\nNodyn: Bydd y dogfennau hollti yn cael eu cadw i'r un lle â'r ffeil wreiddiol.\nOs oes gennych Kutools for Word wedi'i osod, gallwch gymhwyso ei Hollti swyddogaeth i rannu un ddogfen yn hawdd yn un lluosog yn ôl tudalen, pennawd, toriad adran, neu doriad tudalen fel sydd ei angen arnoch yn Word.\n1. Clic Kutools Plus > Hollti i alluogi'r Hollti nodwedd.\n2. Yn y dialog Hollti agoriadol yn y sgrin, gallwch wneud fel a ganlyn:\n(1) Dewiswch y ffordd hollti o'r Wedi'i rannu gan rhestr ostwng.\nMae'r nodwedd hon yn cefnogi 6 ffordd hollti: pennawd 1, seibiannau tudalen, seibiannau adran, tudalennau, pob n tudalen, ac ystodau tudalen arfer fel y dangosir isod y llun:\n(2) Cliciwch y Pori botwm\ni nodi y ffolder cyrchfan y byddwch yn arbed y dogfennau rhanedig ynddo;\n(3) Teipiwch allweddair i mewn fel rhagddodiad enwau dogfennau newydd yn y Rhagddodiad Dogfen blwch.\n(1) Os ydych chi'n nodi'r rhaniad, rhannwch y ddogfen gyfredol â Pob n tudalen, mae angen i chi nodi'r rhif yn y Pob n tudalen blwch;\n(2) Os ydych chi'n nodi rhannu'r ddogfen gyfredol yn ôl ystodau tudalennau arfer, mae angen i chi nodi'r ystodau tudalennau arfer hyn sydd wedi'u gwahanu gan atalnodau yn y tudalen blwch, er enghraifft, math 1, 3-5, 12 yn y blwch.\n3. Cliciwch y Ok botwm i ddechrau hollti.\nYna mae'r ddogfen gyfredol yn cael ei rhannu â'r ffordd hollti benodol, a bydd dogfennau newydd yn cael eu cadw i'r ffolder cyrchfan mewn swmp.\nRhannwch ddogfen Word yn ffeiliau ar wahân bob 5 neu n dudalen\nOs oes gennych ddogfen Word fawr sy'n cynnwys cannoedd o dudalennau, ac yn awr, hoffech rannu'r ddogfen hon yn ffeiliau ar wahân bob 10 neu n tudalen. A oes unrhyw ffordd gyflym a hawdd o ddatrys y swydd hon heb gopïo a gludo'r tudalennau fesul un?\nRhannwch ddogfen Word a'i chadw fel ffeil PDF ar wahân\nRhannwch dudalen i 4 chwarter yn nogfen Word\nMewn rhai achosion, mae angen i ni rannu tudalen i bedwar chwarter i osod testunau mewn dogfen fel y dangosir isod y screenshot. Fodd bynnag, nid oes unrhyw swyddogaeth adeiledig a all eich helpu i drin y swydd hon yn uniongyrchol. Yma yn yr erthygl hon, rwy'n cyflwyno ffordd gron i orffen y swydd hon yn Word.\nRhannwch y tabl yn llorweddol neu'n fertigol mewn dogfen Word\nOs oes gennych fwrdd mawr yn eich dogfen Word, nawr, rydych chi am rannu'r tabl yn llorweddol neu'n fertigol yn ddau dabl neu fwy. Sut allech chi ddatrys y dasg hon mewn ffeil Word?


WILLIAMS, EDWARD (' Iolo Morganwg ' 1747 - 1826) bardd a hynafiaethydd | Y Bywgraffiadur Cymreig\nFe wnaethoch chi chwilio am iolo morganwg\nWILLIAMS, EDWARD (' Iolo Morganwg ' 1747 - 1826) bardd a hynafiaethydd\nMab Edward Williams o bentref Pennon ym mhlwyf Llancarfan ym Morgannwg. Fe'i ganed (meddai ef ei hun) ar y ddegfed o Fawrth 1747. Symudodd ei rieni wedi hynny i bentref cyfagos Trefflemin, ac yno y bu ei gartref (ar wahân i rai ysbeidiau) hyd ei farw. Dywaid ef ei hun na bu mewn ysgol ond iddo ddysgu darllen wrth wylio ei dad yn torri llythrennau ar gerrig beddau. Yr oedd ei fam yn wraig alluog, a gellir casglu mai hi a fu'n ei hyfforddi yn ei ieuenctid. Dywaid mai bardd o'r enw Edward Williams o Lancarfan a ddysgodd elfennau cerdd dafod iddo, ond daeth yn fore i gysylltiad a beirdd Blaenau Morgannwg, sef Lewis Hopkin, Siôn Bradford, a Rhys Morgan. Cafodd hefyd gyfle i ddarllen llawysgrifau Cymraeg. Rhaid rhestru Thomas Richards, Llangrallo, a John Walters, Llandochau, ymhlith ei athrawon, a hyn sy'n egluro'r diddordeb mawr a gymerai yng ngeirfa'r iaith. Felly y dechreuodd brifio'n ysgolhaig Cymraeg. Dysgodd grefft ei dad, sef crefft y saer maen. Bu ar daith yn y Gogledd tua 1771-2, ac yn 1773, aeth ef a'i frodyr i Lundain. Yno cyfarfu ag ' Owain Myfyr ' ac aelodau eraill Cymdeithas y Gwyneddigion, a chafodd gyfle i fynychu cyfarfodydd y gymdeithas honno a hefyd i ddarllen llawysgrifau'r Morrisiaid. Bu'n gweithio wrth ei grefft nid yn unig yn Llundain ond hefyd yng Nghaint. Yna yn 1777 dychwelodd i Fryste, ac wedi hynny i Forgannwg. Priododd yn 1781, ac yn 1783 ymsefydlodd yn Llandaf. Cafodd amser go helbulus, ac yn y man fe'i cawn yn ffermio tir a gawsai gan ei dad-yng-nghyfraith ym mhlwyf Tredelerch (sef Rumney, heddiw) yn ymyl Caerdydd. Nid hawdd olrhain ei gamre yn y cyfnod hwn, ond yr oedd yn y carchar yng Nghaerdydd yn 1787. Wedi hynny, dychwelodd i Drefflemin. Aeth i Lundain yn 1791, ac yno y bu (ond am un ysbaid byr) hyd 1795. Dyma pryd y dechreuodd egluro athrawiaethau barddas, a chynnal gorseddau derwyddol ar Fryn y Briallu. Daeth i gysylltiad â gwyr a gydymdeimlai â'r chwyldro yn Ffrainc a hefyd ag arweinwyr yr Undodiaid. Dychwelodd i Drefflemin yn 1795, ac yn 1796 cafodd waith o dan y Bwrdd Amaethyddiaeth i ddisgrifio cyflwr y tir a'r ffermydd ym Morgannwg a Sir Gaerfyrddin. Bu'n cynorthwyo ' Gwallter Mechain ' mewn cyfnod diweddarach pan oedd y gwr hwnnw'n paratoi ei adroddiad ar gyflwr amaethyddiaeth yng Nghymru. Fe'i dewiswyd yn un o olygyddion y Myvyrian Archaiology, ac yn 1799, bu ar daith trwy Ogledd Cymru yn casglu defnyddiau. Erbyn y cyfnod hwn yr oedd yn Undodwr, ac ef a oedd wrth y llyw pan sefydlwyd Cymdeithas y Dwyfundodiaid yn Neheubarth Cymru yn 1802. A'i waith ef ydyw'r Rheolau a Threfniadau a gyhoeddwyd yn 1803. Ni bu ryw lawer o gyfathrach rhyngddo a'i gyfeillion Llundeinig wedi tua 1805. Yn nes ymlaen, cododd cenhedlaeth newydd i ymddiddori yn hanes a llenyddiaeth Cymru, gwyr y cymdeithasau taleithiol, ac edrychent hwy arno fel un o'r prif awdurdodau ar y pynciau hynny. Pan gynhaliodd Cymdeithas Dyfed eisteddfod yng Nghaerfyrddin yn 1819, llwyddodd i wneuthur yr orsedd yn rhan hanfodol o'r gweithrediadau. Fe'i hanogwyd i gyhoeddi'r ysgrifau y mynnai iddo eu darganfod ym Morgannwg, a bu wrthi yn ei hen ddyddiau yn trefnu i argraffu Cyfrinach Beirdd Ynys Prydain. Bu farw yn Nhrefflemin ar 18 Rhagfyr 1826. Bu iddo bedwar o blant, a datblygodd y mab, Taliesin Williams yn ffigur amlwg ym mywyd llenyddol y cyfnod dilynol.\nYchydig iawn o'i waith a gyhoeddodd er iddo gynnwys llawer o'i ffugiadau yn Barddoniaeth Dafydd ab Gwilym, 1789, yn y Myvyrian Archaiology, 1801, 1807, ac yn Y Great, 1805-7. Cyhoeddodd farwnad i'w athro, Lewis Hopkin, yn 1772 o dan y teitl, Dagrauyr Awen, a dwy gyfrol o farddoniaeth Saesneg, Poems, Lyric and Pastoral, 1794. Cyfansoddodd lawer o emynau, a chyhoeddwyd hwy yn 1812, 1827, a 1834 o dan y teitl, Salmau yr Eglwys yn yr Anialwch. Cyhoeddodd rai man lyfrynnau eraill.\nWilliams, G. J., (1953). WILLIAMS, EDWARD (' Iolo Morganwg ' 1747 - 1826) bardd a hynafiaethydd. Y Bywgraffiadur Cymreig. Adferwyd 23 Ion 2021, o https://bywgraffiadur.cymru/article/c-WILL-EDW-1747


Llyfrgell Owen Phrasebank - prydau\nWrth edrych ar hyn gallwch weld yr amserau a'r lleoedd pan fyddech gwyaf tebygol o fwyta prydau neu orfwyta.\nCeisiwch fwyta prydau rheolaidd a pheidiwch a mynd heb frecwast.\nDyma lle mae'r boblogaeth o chwe chant yn cael eu prydau bwyd.\nCydweithredai meistr a gwas, ac o'r un bwrdd y byddai'r feistres a'r forwyn yn bwyta'u prydau.\nYn y tŷ rhaid oedd pobi bara, gwneud caws a menyn, coginio'r prydau bwyd, nyddu a gwau, golchi a thrwsio dillad yn ogystal â gofalu am y plant.\nFfoniodd Glyn Ebwy y gwesty lle roeddan nhw'n aros i wneud trefniadau prydau bwyd.\nYn yr un modd,- faint o nodiadau y maent yn eu bwydo i'r dosbarth yn bryd parod a faint y maent yn eu cynnig ar ffurf cynhwysion i'r disgyblion eu hunain eu defnyddio i lunio'u prydau cyn eu treulio'n llawn.\n* Trefniadau prydau bwyd\nClywais rai pobl yn cwyno am fod gan Kate Roberts ormod o ddisgrifio dillad a gormod o ddisgrifio prydau bywyd.\nY prydau trwm llawn caloriau a gaiff eu bwyta yn hwyr yn y nos yw'r rhai sydd fwyaf tebygol o roi pwysau ychwanegol ar eich corff, nid y bwyd y byddwch yn ei fwyta i frecwast, yn arbennig os byddwch yn dewis frawnfwydydd neu dost.


Astudio’n rhan-amser - Study at Cardiff - Cardiff University\nMae Ysgol Ieithoedd Ewropeaidd, Cyfieithu a Gwleidyddiaeth Caerdydd yn cynnig ystod o gyrsiau rhan-amser\nMae rhan fwyaf ein Hysgolion academaidd yn cynnig cyrsiau rhan-amser Maent y ddelfrydol os oes arnoch angen cydbwyso astudio gyda chyflogaeth neu ymrwymiadau teuluol - maent yn rhoi mwy o hyblygrwydd a llwyth gwaith llai dwys ac yn darparu'r holl fuddion a'r cymorth mae myfyrwyr amser llawn yn eu cael.\nFel arfer mae cyrsiau rhan-amser ddwywaith hyd eu cyfwerth amser llawn. Gwiriwch ein Canfyddydd Cyrsiau ar gyfer cyrsiau unigol. Buddion a chymorth\nByddwch yn cael yr un buddion a chymorth â myfyrwyr amser llawn. Gweler y dudalen Cynnal eich Astudio i gael manylion llawn. Ffioedd dysgu Lledaenir y ffioedd yn gyfartal ar hyd eich cwrs. Mae ein dalennau ffioedd dysgu yn cynnwys dadansoddiad.\nDysgu o bell Mae rhai cyrsiau hefyd ar gael fel opsiynau dysgu o bell/e-ddysgu. Maent yn cynnwys Peirianneg Orthopedig, Peirianneg Glinigol ac ystod o gyrsiau mewn Meddygaeth a Gofal Iechyd


Llanelltud - Wicipedia\nPentref bychan, plwyf a chymuned yng Ngwynedd yw Llanelltud ( ynganiad )  (hefyd Llanelltyd). Saif ger y briffordd A470, ychydig i'r gogledd o dref Dolgellau ac ar lan ogleddol Afon Mawddach. Ceir gweddillion Abaty Cymer ychydig i'r dwyrain, abaty Sistersaidd a sefydlwyd yn 1199.\nMae'r eglwys bresennol, a gysegrir i Sant Illtud, yn adeilad diweddar, yn dyddio o 1900, ond mae'r fynwent gron yn awgrymu fod y safle yn un hynafol.\nHeblaw pentrefi Llanelltud a'r Bont-ddu, mae'r gymuned yn cynnwys copa Diffwys, y copa uchaf yn y Rhinogau, a Mwynfeydd aur Clogau. Roedd poblogaeth y gymuned yn 495 yn 2001. Yma hefyd roedd Hengwrt, plasdy Robert Vaughan (c.1592 - 1667), y casglwr llawysgrifau.\nPoblogaeth cymuned Llanelltud (pob oed) (514)\nY nifer dros 3 oed sy'n siarad Cymraeg (Llanelltud) (287)\nY nifer sydd wedi'u geni yng Nghymru (Llanelltud) (292)\nY nifer dros 16 sydd mewn gwaith (Llanelltud) (89)\n↑ Geraint Bowen (gol.), Atlas Meirionnydd (Y Bala, 1972).\nWedi dod o "https://cy.wikipedia.org/w/index.php?title=Llanelltud&oldid=8526145"\nLast edited on 18 Mehefin 2019, at 17:01


Brechiadau rhag y ffliw yn rhad ac am ddim i weithwyr cartrefi gofal Cymru | LLYW.CYMRU\nBrechiadau rhag y ffliw yn rhad ac am ddim i weithwyr cartrefi gofal Cymru\nBydd staff sy'n gweithio mewn cartrefi nyrsio a chartrefi gofal preswyl i oedolion yng Nghymru yn gymwys i gael brechiadau rhag y ffliw yn rhad ac am ddim drwy fferyllfeydd cymunedol y GIG y gaeaf hwn\nMae staff gofal iechyd y GIG eisoes yn cael cynnig brechiad rhag y ffliw gan eu cyflogwyr fel rhan o'r gwasanaethau iechyd galwedigaethol, gyda mwy a mwy yn derbyn y brechiad o flwyddyn i flwyddyn.\nY gaeaf diwethaf, hyd at ddiwedd mis Mawrth 2018, cafwyd 71 adroddiad am achosion o'r ffliw yng Nghymru, gyda 42 o'r rheiny (60%) yn digwydd mewn cartrefi gofal. Mae astudiaethau wedi dangos mai nifer isel o'r staff mewn cartrefi gofal sy'n derbyn brechiad rhag y ffliw, a bod mwy o berygl iddynt ddal y ffliw.\nHyd yma, cyflogwyr unigol oedd yn gyfrifol am gynnig brechiad rhag y ffliw i staff gofal cymdeithasol. Er gwaethaf lefelau uchel o frechu ymysg preswylwyr, gall y ffliw ledaenu'n rhwydd o fewn cartrefi gofal, a chael ei basio i breswylwyr gan staff â symptomau ysgafn iawn, os o gwbl. Mae hynny'n digwydd, i raddau, gan nad yw imiwnedd pobl yn ymateb mor dda i'r brechiad wrth heneiddio, ac yn golygu bod brechu staff sy'n gofalu am bobl hŷn a bregus yn bwysicach fyth.\nMae'r Cyd-bwyllgor ar Imiwneiddio a Brechu yn argymell y dylai gweithwyr gofal iechyd a gofal cymdeithasol gael brechiad rhag y ffliw er mwyn helpu i amddiffyn cleifion a phreswylwyr agored i niwed dan eu gofal rhag effeithiau'r ffliw.\nDywedodd yr Ysgrifennydd Iechyd a Gwasanaethau Cymdeithasol, Vaughan Gething:\n"Wrth i ni baratoi ar gyfer tymor y ffliw bob blwyddyn, mae'n bwysig sicrhau bod y gwasanaethau iechyd a gofal cymdeithasol mor gadarn â phosib er mwyn eu galluogi i ddygymod yn well â'r pwysau tymhorol eithriadol.\n"Profwyd bod brechu staff yn ffordd effeithiol o gyfyngu ar ledaeniad y clefyd a lleihau nifer y marwolaethau ymysg cleifion mewn cartrefi gofal. Gall hefyd helpu i sicrhau parhad busnes drwy leihau nifer yr achosion o salwch yn gysylltiedig â'r ffliw ymysg staff, a'r angen i ddarparu gwasanaeth locwm. Mae gan y sector gofal cymdeithasol rôl hanfodol i'w chwarae i osgoi derbyniadau i'r ysbyty dros y gaeaf, yn arbennig ymysg pobl hŷn.\n"Felly, ar gyfer gaeaf 2018-19, rydw i wedi penderfynu cynnig brechiad rhag y ffliw i staff sy'n gweithio mewn cartrefi nyrsio a chartrefi gofal preswyl i oedolion, heb unrhyw gostau iddynt eu hunain nac i'w cyflogwyr, drwy fferyllfeydd cymunedol y GIG."\nYn ogystal â hyn bydd y rhaglen i frechu plant yn cael ei ehangu'n sylweddol. Y gaeaf nesaf, bydd y rhaglen yn cael ei hymestyn i ddwy flwyddyn ysgol arall i gynnwys blynyddoedd ysgol 5 a 6. Bydd hyn yn golygu bod yr holl blant oedran cynradd o'r dosbarth derbyn i flwyddyn 6 yn cael cynnig y brechiad rhag y ffliw o 2018-19 ymlaen.\nYchwanegodd yr Ysgrifennydd Iechyd:\n"Mae'n bwysig iawn i bobl sydd mewn perygl o ddioddef cymhlethdodau o'r ffliw - fel menywod beichiog, pobl 65 oed ac yn hŷn, a phobl a chyflyrau iechyd hirdymor - gael brechiad. Yn 2017-18, manteisiodd mwy nag erioed o’r grwpiau hyn ar y brechiad. Mae hyn yn newyddion da, ond fedrwn ni ddim llaesu ein dwylo. Bydd ein hymgyrch ffliw ar gyfer 2018-19 yn parhau i bwysleisio manteision gwirioneddol cael brechiad rhag y ffliw."


Coetir Anian Cambrian: Ceffyl Gwyllt Ceffyl Gwyllt | Coetir Anian Cambrian\nWild horse. Equus ferus\nMae’r holl geffylau (Equus ferus) yn ddisgynyddion o’r ceffyl gwyllt cyntefig – a adwaenir weithiau fel y tarpan – a oedd yn poblogi Ewrop ac Asia, ac sy’n rhywogaeth frodorol o Brydain. Fodd bynnag, mae rhywfaint o amrywiad rhwng gwahanol fridiau domestig – y bridiau sy’n cyfateb agosaf i’r ceffyl gwyllt yw Konik (o Ewrop), Przewalski (o’r paith Asiaidd) a Sorraia (o Benrhyn Iberia). Mae’r bridiau hyn yn arddangos lliw twyni ‘dun’, streipen cefnol ddu, streipiau llorweddol ar y coesau a nodweddion strwythurol sy’n nodweddiadol o’r ceffyl gwyllt. Dim ond Przewalski sydd wedi cadw’r mwng unionsyth. Yn gyffredinol mae gan Koniki liw ‘grullo’ neu ‘dun glas’.\nYnghyd â’r nodweddion hyn, mae’r Konik yn hynod wydn a gall ffynnu ar lystyfiant caled, gan ei wneud yn addas iawn ar gyfer byw fel gre wyllt ac yn cyd-fynd yn dda â’u rôl yn ein prosiect a’r amodau ym Mwlch Corog. Maent hefyd yn gallu pori gwellt y gweunydd (Molinia caerulea), sy’n gorchuddio’r rhan fwyaf o’r safle. Mae’r Konik yn effeithlon iawn wrth storio cronfeydd braster mewn cyfnodau o ddigonedd o fwyd, i’w alluogi i ffynnu trwy’r gaeaf, ac mae’n adnabyddus am ei iechyd cadarn a hirhoedledd. Yn ogystal, nid oes angen tocio carnau ar Koniki gan eu bod yn colli twf gormodol yn naturiol.\nKonik Horse Characteristics and History 2013 ar gyfer gwybodaeth am y Konik.\nStatws yng Nghoetir Anian: Gre fechan o geffylau Konik yn bresennol


Gwrandawiadau cyhoeddus ynglŷn â chynllun tai dadleuol - BBC Cymru Fyw\nGwrandawiadau cyhoeddus ynglŷn â chynllun tai dadleuol\nMae gwrthwynebwyr i'r cynllun wedi cynnal nifer o gyfarfodydd cyhoeddus a ralïau\nBydd cyfres o wrandawiadau cyhoeddus yn archwilio cynllun datblygu lleol (CDLl) dadleuol Cyngor Dinbych.\nMae cynghorwyr eisoes wedi pleidleisio o blaid lleoli y rhan fwyaf o'r tai fydd yn cael eu hadeiladu yn y sir ym Modelwyddan.\nMae gwrthwynebwyr i'r cynllun, i adeiladu 2,000 o dai newydd yn y pentref, wedi cynnal nifer o gyfarfodydd cyhoeddus a ralïau.\nYn dilyn cyfres o wrandawiadau yn ystod y mis nesaf - gan ddechrau yn Neuadd y Dref yn y Rhyl ddydd Mawrth - bydd Arolygiaeth Gynllunio Cymru yn gwneud penderfyniad terfynol ynglŷn â'r cynllun.\nGall poblogaeth Bodelwyddan, sydd tua 1,000 o bobl ar hyn o bryd, gynyddu'n sylweddol o dan y cynlluniau sy'n rhan o CDLl y sir tan 2021.\nMae'r cynllun yn cynnwys adeiladu ysgol gynradd newydd, codi cartref gofal, a chreu cyswllt newydd o ffordd yr A55 ar 100 erw (40.5 hectar) o dir.\nMae gwrthwynebwyr, sy'n cynnwys Grŵp Gweithredol Bodelwyddan, yn honni nad yw'r cynlluniau'n gynaliadwy ac mae Cymdeithas yr Iaith Gymraeg yn honni bod "Cymunedau Cymraeg ar fin diflannu am byth yn rhannol oherwydd cynlluniau fel hyn".\nEr gwaethaf y gwrthwynebiad, penderfynodd y cyngor fwrw 'mlaen â'r CDLl ac mae'r cynigion wedi cael eu cyflwyno i Lywodraeth Cymru.\nBydd Arolygiaeth Gynllunio Cymru yn ystyried y cynlluniau mewn cyfres o gyfarfodydd cyn gwneud penderfyniad terfynol.\nDywedodd aelod cabinet y cyngor sy'n gyfrifol am yr amgylchedd, y Cynghorydd Sharon Frobisher: "Rydyn ni wedi treulio blynyddoedd yn creu'r cynllun, a hwn fydd y cynllun penodedig ar gyfer y sir tan 2021 cyn gynted ag y bydd yn cael ei fabwysiadu.\n"Bydd yr arolygydd cynllunio yn edrych ar y ddogfen yn ystod y broses gyhoeddus, cyn cyflwyno ei adroddiad terfynol ynglŷn â newid rhai agweddau o'r cynllun ai peidio, neu benderfynu gall y cynllun gael ei fabwysiadau fel y mae."\nDywedodd Derek Barker, sy'n aelod o Grŵp Gweithredol Bodelwyddan, y byddai'r arolygydd yn ystyried a yw'r cyngor wedi dilyn y gweithdrefnau angenrheidiol ai peidio.\nYchwanegodd: "Rydyn ni'n dweud 'na, dydyn nhw ddim', am eu bod nhw wastad wedi bwriadu defnyddio'r safle hwn ar gyfer eu cynlluniau."\n"Hefyd, rydyn ni'n dweud na ddylai cynlluniau ar gyfer y sir ddechrau a gorffen gyda niferoedd tai.\n"Yn gyntaf fe ddylen nhw greu swyddi da ac fe fydd popeth arall yn dilyn hyn."\nBydd y gwrandawiad cyntaf yn cael ei gynnal yn Neuadd y Dref Y Rhyl am 10am ar ddydd Mawrth, Ionawr 10.\nRali yn erbyn treblu maint pentref\nO blaid treblu maint pentref\nMwy o dai: Pryderon am yr iaith\nYr Arolygiaeth Gynllunio (Saesneg)


Hafan > Pynciau > Tai a chymunedau > Adfywio a datblygu cymunedol > Adroddiad y Pwyllgor Cymunedau a Diwylliant ar Gynhwysiant Ariannol ac effaith Addysg Ariannol Adroddiad y Pwyllgor Cymunedau a Diwylliant ar Gynhwysiant Ariannol ac effaith Addysg Ariannol\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tYm mis Tachwedd 2010, adroddodd y Pwyllgor Cymunedau a Diwylliant, fel yr oedd ar y pryd, ar ei ymchwiliad i Gynhwysiant Ariannol ac effaith Addysg Ariannol.\nMae tlodi ac allgáu ariannol yn parhau’n heriau sylweddol i’r Llywodraeth a’i phartneriaid statudol, yn arbennig yn yr hinsawdd ariannol bresennol.\nMae Llywodraeth Cymru wedi ymrwymo i leihau tlodi, yn arbennig tlodi parhaus ymysg rhai o’r bobl a’r cymunedau mwyaf tlawd, ac i leihau’r tebygolrwydd y bydd pobl yn mynd yn dlawd. Bydd datblygu Cynllun Gweithredu Gwrth-dlodi erbyn mis Mawrth 2012 yn tynnu ynghyd yr holl ysgogiadau polisi yn Llywodraeth Cymru a’i phartneriaid statudol i helpu cymunedau ac unigolion i ddianc rhag tlodi. Bydd datblygu Strategaeth Cynhwysiant Ariannol Cymru yn rhan allweddol o’r gwaith hwn.\nAdroddiad y Pwyllgor Cymunedau a Diwylliant ar Gynhwysiant Ariannol ac effaith Addysg Ariannol Maint ffeil (155 KB)


1 Dyma adroddiad gan Nehemeia Ref fab Hachaleia:\nRoedd hi'n fis Cislef Ref yn ugeinfed flwyddyn teyrnasiad Artaxerxes, Ref ac roeddwn i yn y gaer ddinesig yn Shwshan. Ref 2 Dyma Chanani (oedd yn perthyn i mi) a dynion eraill o Jwda, yn dod i'm gweld i. A dyma fi'n eu holi nhw am yr Iddewon oedd wedi gadael y gaethglud, a sut oedd pethau yn Jerwsalem.\n3 A dyma nhw'n ateb, “Mae hi'n galed ar y bobl sydd wedi mynd yn ôl i'r dalaith o'r gaethglud. Ref Maen nhw'n cael amser anodd. Mae wal Jerwsalem wedi'i chwalu, a'r giatiau wedi'u llosgi.”\n4 Pan glywais hyn i gyd, dyma fi'n eistedd i lawr. Rôn i'n crio ac yn galaru am ddyddiau, a bues i'n ymprydio ac yn gweddïo ar Dduw y nefoedd. 5 A dyma fi'n dweud, “O\n, Duw'r nefoedd, plîs! Ti'n Dduw mawr a rhyfeddol, yn Dduw mor hael, ac yn cadw dy ymrwymiad i'r rhai sy'n dy garu di ac yn gwneud beth ti'n ddweud. 6 O, plîs edrych a gwrando ar weddi dy was. Gwranda ar beth dw i'n ei weddïo ddydd a nos ar ran dy weision, pobl Israel. Dw i'n cyffesu ein bod ni wedi pechu yn dy erbyn di – fi a'm teulu, a phobl Israel i gyd. 7 Dŷn ni wedi ymddwyn yn ofnadwy, a heb gadw'r gorchmynion, y rheolau a'r canllawiau wnest ti eu rhoi i dy was Moses. 8 Plîs cofia beth ddwedaist ti wrth Moses: Ref ‘Os byddwch chi'n anffyddlon, bydda i'n eich gyrru chi ar chwâl drwy'r gwledydd. 9 Ond os byddwch chi'n troi a gwneud beth dw i'n ddweud, hyd yn oed os ydy'r bobl wedi'u chwalu i ben draw'r byd, bydda i'n eu casglu nhw yn ôl i'r lle dw i wedi dewis byw ynddo.’ 10 Dy weision di, dy bobl di ydyn nhw, ac rwyt wedi defnyddio dy rym i'w gollwng nhw'n rhydd. 11 Plîs, o\n, gwrando ar weddi dy was, ac ar weddïau pawb arall sy'n awyddus i dy barchu di. Helpa dy was i lwyddo heddiw, a gwna i'r dyn yma fod yn garedig ata i.”\nRoedd Nehemeia yn gweithio fel wetar yn llys Shwshan yn Persia. Roedd hyn tua 445 C.C. Er fod Iddewon yn ôl yn Jerwsalem ers bron gan mlynedd, doedden nhw’n dal ddim wedi ailadeiladu waliau’r ddinas. Mae Nehemeia’n cael caniatâd i fynd yno, ac mae’n arwain y bobl i ailadeiladu waliau’r ddinas. Er fod gwrthwynebiad mawr wedi bod o du’r paganiaid oedd yn byw yn yr ardal ers i’r Babiloniaid goncro’r ddinas gant pedwar deg o flynyddoedd ynghynt, llwyddwyd i orffen y gwaith mewn 52 diwrnod!\nYna cawn hanes Esra yn dysgu’r bobl am Gyfraith Dduw, y bobl yn cyffesu eu bod wedi pechu ac yn addo bod yn ffyddon i Dduw o hynny ymlaen.


Creu cerdd i garfan pêl-droed Cymru - Literature Wales\nHafanNewyddionCreu cerdd i garfan pêl-droed Cymru\nCreu cerdd i garfan pêl-droed Cymru\nCyhoeddwyd Mer 28 Awst 2019 - Gan\tLlenyddiaeth Cymru\nMae Cymdeithas Bêl-droed Cymru (CBDC) a Llenyddiaeth Cymru wedi rhyddhau cerdd a ysgrifennwyd gan blant ysgol i gefnogi ymgyrch ragbrofol Ewro 2021 Merched UEFA Cymru.\nMae’r gerdd Gymraeg ysbrydoledig, a ysgrifennwyd gan ddisgyblion Blwyddyn 6 Ysgol Gymraeg Bro Teyrnon yng Nghasnewydd, yn ganlyniad partneriaeth gyffrous rhwng y ddau sefydliad, a ffurfiwyd trwy gynllun Bardd Plant Cymru.\nLlenyddiaeth Cymru sy’n rhedeg cynllun Bardd Plant Cymru gyda chefnogaeth Llywodraeth Cymru, S4C, Cyngor Llyfrau Cymru ac Urdd Gobaith Cymru. Trwy weithdai, perfformiadau a gweithgareddau mae’r cynllun yn cyflwyno llenyddiaeth i blant mewn modd bywiog, deinamig a llawn hwyl. Trwy weithio mewn partneriaeth, mae CBDC a Llenyddiaeth Cymru wedi gallu cyflwyno ysgrifennu creadigol a phêl-droed ar y cyd i blant mewn ffordd unigryw.\nFel rhan o’r prosiect, mynychodd y deg ar hugain disgybl 10-11 oed sesiwn hyfforddi agored carfan Cymru a chynhadledd i’r wasg a gynhaliwyd yn Rodney Parade cyn gêm gyfeillgar Cymru yn erbyn y Weriniaeth Tsiec ym mis Ebrill. Cafodd y plant gyfle hefyd i gwrdd â’r chwaraewyr cyn cymryd rhan mewn sesiwn ymarfer arbennig dan ofal hyfforddwyr Ymddiriedolaeth CBDC.\nYn dilyn y diwrnod a gynyddodd werthfawrogiad a diddordeb y plant yng ngharfan Cymru, daeth y cyfle iddynt dreulio diwrnod gyda Bardd Plant Cymru, Casia Wiliam ym Mharc y Ddraig, Casnewydd i greu cerdd ar y cyd i gefnogi ymgyrch ragbrofol Ewro 2021 Merched UEFA Cymru. Mae ‘Cymru ar Ben y Byd’ yn sôn am y cyffro sy’n gysylltiedig â gêm bêl-droed Cymru.\nDyma fideo sy’n sôn am y bartneriaeth rhwng Llenyddiaeth Cymru a CBDC:\nDywedodd Lleucu Siencyn, Prif Weithredwr Llenyddiaeth Cymru,\n“Mae’n wych gweithio mewn partneriaeth â CBDC i ysbrydoli plant Cymru. Mae Llenyddiaeth Cymru, CBDC, ac Ymddiriedolaeth CBDC wedi ymrwymo i ymgysylltu â phlant a phobl ifanc i gynyddu cyfranogiad a mwynhad mewn llenyddiaeth a phêl-droed, ac i gefnogi a hyrwyddo’r gwahanol ffyrdd y gall llenyddiaeth a chwaraeon gyfrannu’n gadarnhaol at iechyd a llesiant y genedl. ”\nWrth ysgrifennu’r gerdd ar gyfer carfan Cymru, dywedodd Louis o Ysgol Gymraeg Bro Teyrnon,\n“Rwy’n teimlo’n falch iawn oherwydd fy mod i’n caru fy ngwlad ac mae pêl-droed yn un o fy hoff chwaraeon. Rwy’n gobeithio ein bod ni wedi creu cerdd wych i’r tîm a fydd yn eu cynrychioli nhw. ”\nWrth sôn am y defnydd o’r Gymraeg yn y prosiect, ychwanegodd Ian Gwyn Hughes, Pennaeth Cyfathrebu CBDC,\n”Mae’n dangos bod y Gymraeg yn iaith fyw a modern sydd ddim ar gyfer yr ystafell ddosbarth yn unig. Rydym yn edrych ymlaen at gydweithio gyda Llenyddiaeth Cymru ar brosiectau yn y dyfodol i gynnig profiadau cyffrous ac amrywiol i bobl ifanc ledled Cymru, yn enwedig unigolion a chymunedau anoddach eu cyrraedd ”.


Compare Bible readings for Jeremeia 43 in the BNET and the ESV - Bible Society\nJeremeia'n cael ei gymryd i'r Aifft\n1Pan oedd Jeremeia wedi gorffen dweud wrth y bobl beth oedd neges yr ARGLWYDD eu Duw iddyn nhw, 2dyma Asareia fab Hoshaia, Iochanan fab Careach a dynion eraill oedd yn meddwl eu bod nhw'n gwybod yn well yn ateb Jeremeia, “Ti'n dweud celwydd! Dydy'r ARGLWYDD ein Duw ddim wedi dweud wrthon ni am beidio mynd i fyw i'r Aifft. 3Barŵch fab Nereia sydd wedi dy annog di i ddweud hyn, er mwyn i'r Babiloniaid ein dal ni, a'n lladd neu ein cymryd ni'n gaeth i Babilon.”\n4Felly, wnaeth Iochanan fab Careach a swyddogion y fyddin a gweddill y bobl ddim aros yn Jwda fel y dwedodd yr ARGLWYDD wrthyn nhw. 5Dyma Iochanan a'r swyddogion eraill yn mynd â'r bobl oedd ar ôl yn Jwda gyda nhw i'r Aifft.43:5 2 Brenhinoedd 25:26 (Roedd ffoaduriaid gyda nhw, sef y rhai oedd wedi dod yn ôl i fyw yn Jwda o'r gwledydd lle roedden nhw wedi dianc. 6Hefyd y bobl roedd Nebwsaradan, capten y gwarchodlu brenhinol, wedi'u gadael yng ngofal Gedaleia – dynion, gwragedd, plant, a merched o'r teulu brenhinol. Aethon nhw hyd yn oed â'r proffwyd Jeremeia a Barŵch fab Nereia gyda nhw.) 7Aethon nhw i'r Aifft am eu bod nhw'n gwrthod gwrando ar yr ARGLWYDD. A dyma nhw'n cyrraedd Tachpanches.\nJeremeia yn proffwydo y byddai Babilon yn ymosod ar yr Aifft\n8Yn Tachpanches dyma'r ARGLWYDD yn dweud wrth Jeremeia: 9“Cymer gerrig mawr a'u claddu nhw dan y pafin morter sydd o flaen y fynedfa i balas y Pharo yn Tachpanches. Dw i eisiau i bobl Jwda dy weld ti'n gwneud hyn. 10Wedyn dywed wrthyn nhw mai dyma mae'r ARGLWYDD hollbwerus, Duw Israel, yn ei ddweud: ‘Dw i'n mynd i anfon am fy ngwas Nebwchadnesar, brenin Babilon. Dw i'n mynd i osod ei orsedd e ar y cerrig yma dw i wedi'u claddu, a bydd e'n codi canopi drosti. 11Mae e'n dod i daro gwlad yr Aifft.\nBydd y rhai sydd i farw o haint yn marw o haint.\nBydd y rhai sydd i'w cymryd yn gaeth yn cael eu cymryd yn gaeth.\n12Bydd e'n rhoi temlau duwiau'r Aifft ar dân. Bydd e'n llosgi'r delwau neu'n mynd â nhw i ffwrdd. Bydd e'n clirio gwlad yr Aifft yn lân fel bugail yn pigo'r llau o'i ddillad. Wedyn bydd e'n gadael y lle heb gael unrhyw niwed. 13Bydd e'n malu obelisgau Heliopolis,43:13 obelisgau Heliopolis Canolfan addoli Amon-Re, duw'r haul. Roedd yn enwog am ei obelisgau. Roedd Heliopolis tua 6 milltir i'r gogledd-ddwyrain o ble mae dinas Cairo heddiw. ac yn llosgi temlau duwiau'r Aifft yn ulw.’”


Mae’r ymgynghoriaeth cysylltiadau brand, marchnata a digidol, Motif Creative, wedi datblygu ei phresenoldeb rhyngwladol drwy gynyddu ôl ei throed yn y sector technoleg feddygol twf uchel. Mae’r cwmni eisoes wedi ennill cytundebau strategol yn yr UD ac Ewrop ar ôl i fuddsoddiad yn isadeiledd Cwmwl, a gefnogir gan fand-eang cyflym iawn, ei gynorthwyo i chwalu rhwystrau daearyddol a chaniatáu i’r cwmni gael gwared ar gystadleuaeth gan asiantaethau lleol.\n“Mae hi’n amlwg bod technoleg yn dod yn fwy o ffactor o ran gyrru refeniw a chynnal twf, ac mae hi’n anochel y bydd busnesau nad ydynt yn buddsoddi ar ei hôl hi. Rydym eisoes yn cynhyrchu 40% o’n refeniw gan gwsmeriaid rhyngwladol, sydd hefyd wedi cyfrannu at ein rhagolygon o 25% o dwf ym mhob refeniw erbyn 2019” meddai Stuart Spooner, cyfarwyddwr Motif.\nMae’r gallu i gyfathrebu a rhannu ffeiliau digidol mawr a gwybodaeth o bell, yn ogystal â chyflogi’r dechnoleg cynadleddau fideo ddiweddaraf, wedi galluogi’r cwmni, nid yn unig i gyflwyno prosiectau yn effeithiol, ond hefyd i leihau faint o deithio rhyngwladol a wneir gan weithredwyr allweddol. Gan ddefnyddio ei gyswllt rhyngrwyd cyflymdra uchel, mae Motif Creative bellach yn defnyddio meddalwedd cynadleddau ar-lein Cisco, WebEx, i gynnal tua phedwar neu bump cyfarfod ‘rhithwir’ yr wythnos gyda chleientiaid rhyngwladol.\n“Mae ein prosiectau yn y sector technoleg feddygol yn aml yn cynnwys sefydliadau mawr sydd â nifer o safleoedd ar draws y byd, sy’n gwneud cynadleddau fideo yn rhan hanfodol o gyflwyno prosiect,” ychwanegodd Mr Spooner. “Er fy mod yn dal i fynd ar tua 10-12 o deithiau busnes i Ewrop bob blwyddyn, mae’r gallu i gynnal cyfarfodydd rhithwir am ddwy awr wrth ‘rannu sgrin’ â nifer o gwsmeriaid i drafod prosiectau penodol ar gamau gwahanol o’r broses datblygu bellach wedi troi’n arferiad.”\nMae’r cwmni o 12 o bobl yn darparu ystod o wasanaethau, gan gynnwys cynlluniau ar gyfer digidol a phrint, animeiddio a delweddu 3D, lleoli brand ac ymgynghori marchnata. Roedd natur y busnes a’i gronfa cleientiaid sy’n tyfu’n gyflym wedi creu’r angen i brosesu nifer sylweddol o ddata, a oedd yn cynyddu o ddata o ddydd, gan gydamseru ffeiliau ar draws ei dwy swyddfa a rhannu gwybodaeth fyw am brosiectau gyda chwsmeriaid ar draws y byd.\nAr ôl mynychu gweithdy a ddarperir gan Cyflymu Cymru i Fusnesau, cafodd y cwmni fynediad i gymorth ymgynghori un i un a’i galluogodd i sefydlu’r isadeiledd rhwydwaith yr oedd ei angen arno i integreiddio ei ddau dîm yn llawn. Fe sicrhaodd ei fuddsoddiad hefyd allu’r cwmni i ddarparu mynediad o bell i’r staff i’w ddarparwyr i gyd, a chwrdd â’r galw cynyddol am gyflwyno cynnwys fideo a chynnwys wedi’i animeiddio fel rhan o brosiectau cleientiaid.\n“Sicrhaodd y gefnogaeth ymgynghori a ddarparwyd gan Cyflymu Cymru i Fusnesau ein bod yn dod i ddatrysiad isadeiledd technoleg a rhwydwaith oedd wedi ei deilwra ar gyfer ein busnes ac wedi ein cynorthwyo i gyflawni ein nodau busnes,” meddai Mr Spooner. “Mae cael systemau TG effeithiol yn hanfodol ar gyfer ein diwydiant ac roedd cael mynediad i ymgynghorydd oedd yn deall ein busnes, yn ogystal â chymhlethdodau technolegau sy’n defnyddio band-eang cyflym iawn a rhannu systemau, yn amhrisiadwy.\n“Bydd y gallu i ddarparu datrysiadau creadigol i’n clientiaid, ynghyd â lefel uchel o wasanaethau cwsmer, bob amser yn brif elfennau ar gyfer llwyddiant yn ein sector, ond mae cofleidio technoleg fodern yn dod yn fwy ac yn fwy pwysig, yn enwedig wrth gystadlu mewn marchnad sy’n mynd yn fwyfwy byd-eang.”


Perfformiad yn Tunisia!\nMae Cwmni Theatr Arad Goch yn falch o gyhoeddi ein bod ni wedi derbyn gwahoddiad i berfformio ein sioe BLE MAE’R DAIL YN HEDFAN yn Ngwyl Ryngwladol Neapolis, Tunisia o’r 15 – 22ain o Ragfyr 2013. Mae’r ŵyl hon yn llwyfannu theatr i blant gan gwmnïau o bob cwr o’r byd, a braint yw cael cynrychioli Cymru yn yr ŵyl hon.\nDatblygwyd y sioe BLE MAE’R DAIL YN HEDFAN gan Jeremy Turner, Cyfarwyddwr Artistig Arad Goch, yr actores Ffion Wyn Bowen, a’r actor Gethin Evans. Sioe i blant cynradd yw hon ac o fewn y perfformiad 50 munud o hyd mae'r gynulleidfa'n ymuno â'r cymeriadau tu mewn a tu allan ac yn cael eu ysgogi i ddefnyddio'i dychymyg wrth iddynt wrando, gwylio, creu, adeiladu a chwarae.\nYr actorion yw Ffion Wyn Bowen a Gethin Evans, ac mae Ffion wrthi'n brysur yn dysgu rhywfaint o Arabeg er mwyn gallu cyfathrebu gyda'r gynulleidfa ifanc! Wedi teithio'r sioe i ysgolion yng Nghymru, ac wedi dros 150 o berfformiadau (gan gynnwys dau yn Rwsia!) mae'r actorion, y cyfarwyddwr Jeremy Turner a'r rheolwr technegol Rhys Pugh Evans yn edrych ymlaen yn arw at berfformio'r sioe dramor.\nAm fwy o wybodaeth cysylltwch ag Arad Goch, 01970 617998. www.aradgoch.cymru\nCefnogir y daith hon gan Wales Arts International a Chyngor Celfyddydau Cymru.


Ysgol Bro Dinefwr - AMDANOM\nAr 19eg Medi 2012 cyhoeddodd y Gweinidog Cymru dros Addysg a Sgiliau ei gymeradwyaeth i gynllun Cyngor Sir Gaerfyrddin i ailstrwythuro addysg uwchradd yn ardal Dinefwr. Ym mis Medi eleni roedd yn bleser gennyf agor ein hysgol newydd, Ysgol Bro Dinefwr, sydd ar hyn o bryd yn gweithredu ar ddau safle: campws Tre-Gib a champws Pantycelyn.\nMae’n amser cyffrous i ni i gyd. Mae’r disgyblion a’r myfyrwyr wedi bod ynghlwm yn y trafodaethau i gynllunio ein gwisg ysgol a chit chwaraeon newydd, creu ein logo ac arwyddair newydd a dewis enw’r ysgol newydd.\nDywed yr amserlen a gymeradwywyd gan yr Adran Addysg a Sgiliau y bydd Ysgol Bro Dinefwr yn symud i adeilad newydd sbon ar safle arfaethedig yn Ffairfach ym mis Medi 2016. Ar hyn o bryd mae 1262 disgybl ar y gofrestr gyda 256 disgybl yn y chweched dosbarth, a thybir mai nifer tebyg fydd yn 2016.\nRydym yn adeiladu ar gryfderau ‘Tre-Gib’ a ‘Phantycelyn’, gan ddatblygu cymunedau dysgu egnïol a darparu addysg o’r safon uchaf i’n disgyblion i gyd. Ceir amrediad eang o gyfleoedd i bawb ac anogir ein disgyblion i ddatblygu eu diddordebau a doniau. Mae safonau uchel yn bwysig i ni, nid o safbwynt perfformiad arholiadau’n unig ond ym mhopeth a wnawn.\nMae Ysgol Bro Dinefwr yn ysgol hapus ac mae’r disgyblion wedi ymgartrefu’n gyflym eleni a chânt ofal da a chefnogaeth. Rwy’n ddiolchgar i’r holl staff am eu gwaith caled aruthrol, y rhieni am eu cymorth a’n disgyblion am weithio gyda ni i’w helpu i gyflawni eu gorau. Teimlaf mai fy mraint yw bod yn Bennaeth yr ysgol hon gyda’r holl egni ac ymrwymiad, sydd mor amlwg ar draws ein cymuned ysgol newydd.


Cynllunio - Plaid Cymru\nErs degawdau, mae polisi cynllunio yng Nghymru a Lloegr wedi canolbwyntio ar dwf a datblygiad dinasoedd mawr. Er bod hyn yn briodol yn Lloegr, lle mae’r rhan fwyaf o bobl yn byw mewn dinasoedd a threfi mawr, nid yw’n briodol yng Nghymru. Mae ein dinasoedd yn gymharol fach, ac mae tri chwarter ein poblogaeth yn byw mewn trefi maint canolig a phentrefi bach. Mae Cymru hefyd yn wlad llawn bryniau a chymoedd, sy’n anaddas ar gyfer ymestyniad a lledaeniad dinasoedd.\nFelly, bydd Llywodraeth Plaid Cymru yn ail-lunio haen uchaf y system gynllunio yng Nghymru – y Fframwaith Datblygu Cenedlaethol – i ddiffinio chwe rhanbarth newydd yng Nghymru, gan gynnwys dau ranbarth datblygu arbennig yn Arfor (arfordir y gorllewinol) a’r Cymoedd. Bydd gan y Fframwaith newydd hwn weledigaeth unigryw ar gyfer gwneud y mwyaf o botensial pob rhanbarth. I’r perwyl hwn, byddwn ni’n cyflwyno proses ar gyfer cytuno ar Gynlluniau Datblygu Strategol ym mhob un o’r rhanbarthau hyn, yn seiliedig ar strwythurau democrataidd, mor gynnar ag sy’n ymarferol bosib yn nhymor newydd y Senedd.\nYn seiliedig ar flaenoriaethau Cymru yn hytrach na rhai’r Deyrnas Unedig, bydd ein hymagwedd yn canolbwyntio ar rwydweithiau trafnidiaeth gyhoeddus, gan ffurfio coridorau rhwng ‘parthau datblygu’ penodedig.\nByddwn ni’n adfer cydbwysedd i’r system gynllunio leol, lle mae’r cyhoedd wedi’u hymyleiddio a chynghorwyr wedi’u gorfodi i dderbyn cynlluniau nad ydyn nhw’n eu cefnogi.\nBydd ein polisi cynllunio cyffredinol wedi’i integreiddio â gweithgareddau Ffyniant Cymru, Awdurdod Datblygu’r Cymoedd, Asiantaeth Datblygu Arfor, ac Unnos – Tir a Thai Cymru. Bydd hyn yn arwain at ymagwedd fwy rhagweithiol na’r sefyllfa bresennol, sy’n ymateb i gynlluniau datblygwyr preifat, gan arwain at ddarpariaeth annigonol ar gyfer buddsoddiad mewn trafnidiaeth gyhoeddus a seilwaith arall, a defnydd gormodol a diangen o safleoedd maes glas.\nByddwn ni’n creu Arolygiaeth Gynllunio annibynnol, sef Cynllunio Cymru.\nByddwn ni’n pwysleisio bod adrannau cynllunio’n rhwym i flaenoriaethu’r Ddeddf Cydraddoldeb a Deddf Llesiant Cenedlaethau’r Dyfodol, a bod ganddynt hefyd ddyletswyddau i amddiffyn plant.\nBydd ein Llywodraeth yn mynd ati i ystyried sut gallai gyflwyno dyddiadau dod i ben neu ddyddiadau adolygu ar gyfer caniatâd cynllunio graddfa fawr, lle mae cymaint o oedi i adeiladu’r datblygiad nes nad yw’r amodau cynllunio y rhoddwyd y caniatâd ar eu sail yn cydymffurfio â Pholisi Cynllunio Cymru bellach.\nByddwn ni’n cryfhau TAN 20 i adlewyrchu’r darpariaethau newydd yn Neddf Cynllunio 2015, gan wneud effaith ieithyddol yn ffactor perthnasol am y tro cyntaf.\nByddwn ni’n cryfhau’r ffafriaeth tuag at ddatblygiad tir llwyd yn hytrach na maes glas, a thuag at adnewyddu yn hytrach na dinistrio mewn polisïau cynllunio, tai ac amgylcheddol.


Ystadegau ar y Cynllun Cadw Swyddi Coronafeirws: 9 Medi 2021 | LLYW.CYMRU\nYstadegau ar y Cynllun Cadw Swyddi Coronafeirws: 9 Medi 2021\nMae Cyllid a Thollau Ei Mawrhydi (CThEM) wedi cyhoeddi nifer yr hawliadau a wnaed i’r Cynllun Cadw Swyddi Coronafeirws (CCSC) hyd at 16 Awst 2021.\nMae'r diweddariad hwn yn rhoi cipolwg ar y rhai a oedd ar ffyrlo ar 31 Gorffennaf 2021.\nAr 31 Gorffennaf 2021, roedd 54,700 o gyflogaethau yng Nghymru wedi eu rhoi ar ffyrlo trwy’r cynllun CCSC; mae hyn yn gyfradd dderbyn o 4%; sydd yn debyg i’r gyfradd dderbyn ledled y DU (5%).\nRoedd gostyngiad o 21% yn nifer y cyflogaethau ar ffyrlo yng Nghymru rhwng 30 Mehefin a 31 Gorffennaf 2021, ac mae nifer y cyflogaethau ar ffyrlo ar y lefel isaf ers i’r gyfres amser ddechrau ar 1 Gorffennaf 2020.\nRoedd y gyfradd dderbyn uchaf yng Nghymru yn y Celfyddydau, Adloniant a Hamdden ar 16%, ac yna gweithgareddau gwasanaethau eraill ar 14%. Mae’r cyfraddau derbyn hyn lawer yn uwch na’r gyfradd dderbyn ar gyfer Cymru gyfan.\nRoedd 25,900 o fenywod a 28,700 o ddynion wedi eu rhoi ar ffyrlo trwy CCSC ar 31 Gorffennaf 2021.\nPrin oedd yr amrywio mewn cyfraddau derbyn cyflogaethau ar ffyrlo ar draws awdurdodau lleol yng Nghymru.\nMae data CCSC yn cynnwys y rhai a oedd ar ffyrlo ar 31 Gorffennaf 2021 ac y cyflwynwyd hawliadau ar eu cyfer i CThEM erbyn 16 Awst 2021. Mae'r ffigurau ar gyfer mis Gorffennaf yn rhai cychwynnol ac maent yn debygol o gael eu diwygio yn y dyfodol.


Ysgrifennu am Hwyl 1 - Cwrs ysgrifennu creadigol unigryw - Adult Learners Week\nYsgrifennu am Hwyl 1 – Cwrs ysgrifennu creadigol unigryw\nEhangu Mynediad Met Caerdydd\nWedi’i gyflwyno mewn dwy sesiwn (23/09/20 & 25/09/20) ryngweithiol bob 2 awr, bydd y cwrs hwn yn cyflwyno myfyrwyr i egwyddorion sylfaenol ysgrifennu creadigol a straeon byrion. Byddwch yn archwilio technegau ac arddulliau er mwyn eich ysbrydoli i gynhyrchu eich darnau ysgrifennu gwreiddiol eich hun, gan gynnwys arbrofi gyda gwahanol genres a chynhyrchu syniadau creadigol.\nBydd y cwrs yn gwella’ch hyder yn eich gallu a’ch gwybodaeth am ysgrifennu creadigol. Mae’r sesiynau maint bach hyn yn addas i bawb a’u nod yw datblygu gallu creadigol pob unigolyn ei hun ac annog dysgwyr i archwilio eu creadigrwydd eu hunain trwy gyfrwng ysgrifennu. Mae sesiwn grŵp yn sicrhau y gall pawb gyfrannu, cynnig beirniadaeth adeiladol a rhannu syniadau i hyrwyddo’r profiad dysgu.\nBydd taflenni gwaith ar gael i’w lawrlwytho a bydd yr ymrwymiad o ddwy awr dros bob un o’r ddau ddiwrnod yn galluogi gwneud rhywfaint o waith cartref rhyngddynt, gan gynnig cyfle pellach i ddatblygu eu gwaith.\nGall dysgwyr ddisgwyl dysgu hanfodion crefft stori fer neu ddarn creadigol, datblygu syniadau a myfyrio ar y broses ysgrifennu. Bwriad y cwrs yw bod yn hwyl ac yn rhyngweithiol gyda phob unigolyn yn gweithio ar ei gyflymder ei hun gyda digon o gefnogaeth.\nDarperir deunydd cwrs i’w lawrlwytho.\nMae tiwtor Kate Herbert wedi cyflwyno cyrsiau Mynediad Ehangu Met Caerdydd mewn lleoliad cymunedol ers dros ddeng mlynedd, yn ogystal â gweithio fel darlithydd ar gwrs gradd israddedig Newyddiaduraeth Met Caerdydd am nifer o flynyddoedd. Mae gan Kate MA mewn Ysgrifennu Creadigol yn ogystal â gweithio fel newyddiadurwr ac awdur nodwedd ar gyfer amrywiaeth o wahanol gyhoeddiadau.\nGallwch ymrestru ar gyfer eich cyrsiau trwy lenwi’r ffurflen ar-lein yn www.cardiffmet.ac.uk/tastercourses.\nYmweld â'r WefanTudalen y DarparwrDolen Gwrs\nAmser: 01:00 pm - 03:00 pm


Daeth Cywain Gwenyn yn ymwybodol o Katie Hayward a chwmni Felin Honeybees Ltd am y tro cyntaf yn 2015. Roedd Katie yn gweithio llawn amser fel Swyddog Iechyd a Diogelwch ar y pryd, gydag uchelgais i weithio fel gwenynwr llawn amser ar ei fferm yng Nghemlyn, Ynys Môn. Roedd hi wedi bod yn cadw gwenyn ers 17 mlynedd ac roedd yn chwilio am gefnogaeth i ddatblygu ei chynllun busnes er mwyn cynyddu nifer y cychod gwenyn a’r mêl yr oedd yn ei gynhyrchu, yn ogystal ag addysgu’r cyhoedd a thirfeddianwyr ynglŷn â gwenyn mêl a pheillio. Trwy gronfa fentora a oedd ar\nCwmni teuluol yw Usk Vale, wedi ei leoli ar Fferm Maesmawr, Glascoed yn 2013 enillwyd y cwmni 30 mlwydd oed y Wobr Aur yng Ngwobrau Gwir Flas Cymru. Mae'r busnes yn magu 35,000 o dyrcwn ac ieir ar gyfer y Nadolig yn gwerthu i gigyddion, cyfanwerthwyr, a chwsmeriaid o bob math - felly allwch gredu fod amser y Nadolig yn amser prysur iawn i deulu Fferm Maesmawr. Gyda chymorth Cywain mae cwmni Usk Vale wedi bod yn edrych ar ehangu ei marchnad ar gyfer adeg y Nadolig - er mwyn gwerthu i adwerthwyr mawr. "Mae Usk Vale wedi datblygu sylfaen cwsmeriaid gref a


Prosiectau Straeon ac Adroddiadau ym Mhowys\nIechyd Meddwl Powys » Tu hwnt i’r byd meddygol » Deialog Agored\nY dull Deialog Agored\n"Mae'r dull Deialog Agored yn ddull athronyddol / damcaniaethol i bobl sy'n dioddef argyfwng iechyd meddwl a'u teuluoedd / rhwydweithiau, yn ogystal â system o ofal, a ddatblygwyd yng Ngorllewin Lapdir yn y Ffindir dros y 25-30 mlynedd diwethaf".\nMae'r pwyslais ar sefydlu deialog gyda nid dim ond y person mewn argyfwng, ond hefyd rwydwaith gymdeithasol y person hwnnw, ac i gyd o fewn 24 awr. O ganlyniad i'r dull hwn, dengys bod yn aml lai o angen am feddyginiaeth a chyfnod mewn ysbyty.\nGallwch gael mwy o wybodaeth drwy glicio ar y cysylltiadau canlynol i wefannau a dogfennau:\nDeialog Agored DU (Open Dialogue UK)\nDeialog Agored - cymuned ryngwladol\n'Institute for Dialogic Practice' - Sefydliad a'i leoliad yn yr Unol Daleithiau ac yn gyfleuster hyfforddi ym maes Deialog Agored gyda gwybodaeth ddefnyddiol ar y wefan.\nErthyglau a fideos ar Ddeialog Agored\nMae Dr Jaakko Seikkula yn Athro Seicotherapi ym Mhrifysgol Jyväskylä yn y Ffindir.\nMae wedi ysgrifennu'n helaeth ar y dull Deialog Agored, ar ôl bod yn ymwneud yn agos â'i arfer yng Ngorllewin y Ffindir ers dros ugain mlynedd. Gallwch weld rhai o'i erthyglau yma - mae rhai wedi cael eu hysgrifennu ar y cyd.\nEbrill 2014 DEIALOG AGORED: y ffilm gyflawn ar gael i'w gwylio ar-lein (dull amgen o wella seicosis).\n'Becoming Dialogical: Psychotherapy or a Way of Life?' gan Jaakko Seikkula\n'Healing Elements of Therapeutic Conversation: Dialogue as an Embodiment of Love' gan Jaakko Seikkula a David Trimble\n'Making sense of multi-actor dialogues in family therapy and network meetings' gan Jaakko Seikkula, Aarno Laitila a Peter Rober\n'The Open Dialogue approach to Acute Psychosis: it's Poetics & Micropolitics' gan Jaakko Seikkula a Mary E Olson\nGallwch wylio fideo o Jaakko Seikkula yn siarad am y dull Deialog Agored yma.\nMae Daniel Mackler yn wneuthurwr ffilmiau a chyn seicotherapydd o Efrog Newydd sydd wedi gwneud nifer o fideos ar y dull Deialog Agored.\nGallwch wylio rhai o'i gyfweliadau, a rhagluniau ar gyfer ffilmiau hir, ar ei sianel YouTube yma. Mae'r ffilm Deialog Agored llawn bellach ar gael yma. Mae Daniel hefyd wedi ysgrifennu traethawd dilynol 5 mlynedd ar Ddeialog Agored Y Ffindir y gallwch ei ddarllen yma.\nDatblygu Deialog Agored (Developing Open Dialogue - DOD)\nMae DOD yn sefydliad nid-er-elw a leolir yn Swydd Efrog, Lloegr, sy'n anelu at ddarparu gwybodaeth gyfoes i bobl sydd â diddordeb mewn datblygiadau ym maes Deialog Agored ar draws y DU ac mewn mannau eraill, o weithrediadau gwasanaeth, i brosiectau ymchwil a chyfleoedd hyfforddi. Darllenwch am adnoddau Deialog Agored eraill ar wefan y sefydliad.\nDeialog Agored - bellach yn cael ei gyflwyno i'r DU\nMae grŵp o weithwyr iechyd meddwl proffesiynol ymroddedig yn awr yn cyflwyno Deialog Agored i'r DU. Mae clinigwyr a chyfoedion gwirfoddol lleol o bedair ymddiriedolaeth iechyd meddwl y GIG wedi dechrau hyfforddiant, a dechreuodd treial i'w gymharu gydag ymarfer presennol yn 2016.\nDechreuodd yr Hyfforddiant Sylfaenol cyntaf yn y dull Deialog Agored yn y DU yn 2016. Mae ar gyfer timau GIG, cyfoedion ac ymarferwyr annibynnol, ac fe'i cynhaliwyd yn Llundain dros gyfnod o 20 diwrnod, wedi'u gwasgaru mewn blociau trwy gydol y flwyddyn. Un o'r hyfforddwyr yw Mia Kurtti, sydd hefyd yn hyfforddi ar y Rhaglen Sylfaen yng Ngorllewin Lapdir.\nCewch wybod mwy am hyfforddiant ar wefan Deialog Agored y DU.\nMae fideos o Gynhadledd Deialog Agored y DU Mawrth 2016 ar flog Mad in America.\nGallwch gael gwybod mwy ar dudalen we y Guardian sy'n sôn am y gynhadledd genedlaethol gyntaf Deialog Agored â Chymorth-Cyfoedion a gynhaliwyd yn Llundain ym mis Mawrth 2015.\nMynychodd Tom Stockmann, seiciatrydd sy'n gweithio yn Llundain, hyfforddiant mewn Deialog Agored â Chymorth-Cyfoedion yn 2015. Gallwch ddarllen ei flog am ei brofiadau yma a phost arwahân a ysgrifennodd ar gyfer gwefan Mad in America yma.\nGallwch ddarllen rhifynnau o fwletin Deialog Agored â Chymorth Cyfoedion y DU yma.


Dyfodol yr Awr......Sut mae’r Awr yn Gweithio? - Yr Awr Gymraeg\nPosted on Tachwedd 4, 2017 Tachwedd 4, 2017 by admin\nFe’m holwyd wythnos hon faint o waith sy’n mynd i redeg yr Awr Gymraeg yn dilyn ein cyhoeddiad bod ei redeg yn cymryd hyd at ugain awr yr wythnos ar hyn o bryd.\nFelly dyma enghraifft o’n hamserlen arferol….\nPeth cyntaf pob bore mae hyd at awr yn cael ei threulio yn amserlennu negeseuon y dydd, fel y gwelwch o’n ffrwd mae cryn dipyn o gynnwys i hyrwyddo’r Awr yn cael ei greu a’i bostio yn ddyddiol, rydym hefyd yn ymateb i negeseuon uniongyrchol ac e-byst sydd wedi ein cyrraedd yn holi am gyngor a chymorth. Dyma’r amser hefyd yr ydym yn didoli negeseuon am ddigwyddiadau sy’n digwydd y diwrnod hwnnw. Mae boreau Sadwrn a Sul yw’r dyddiau prysuraf gan taw dyma pryd mae mwyafrif o ddigwyddiadau’n digwydd.\nYn ystod y dydd rydym yn treulio oddeutu 5 munud ym mhob awr yn ymateb i negeseuon ac ail drydar negeseuon o bwys.\nGyda’r hwyr mae oddeutu awr arall yn mynd i ymateb i negeseuon, ail drydar negeseuon y dydd a gwneud gwaith dadansoddi. Yn amlwg ar nos Fercher yn ogystal â’r Awr ei hun mae’r awr flaenorol yn mynd i baratoi negeseuon sydd angen eu dosbarthu gennym yn ystod yr Awr, ac mae gwaith wedyn i ddosbarthu’r ystadegau.\nFelly fel y gwelwch dyw o ddim yn fater syml o ail drydar negeseuon am awr pob nos Fercher.\nGan fod yr Awr yn tyfu gyda mwy mwy yn ei ddefnyddio, mae’r nifer o negeseuon ag ymholiadau wedi cynyddu’n sylweddol yn y flwyddyn ddiwethaf, y llwyddiant yma (rydym newydd basio 10,000 o ddilynwyr ar Twitter) sydd wedi achosi’r broblem gyfredol, y fwyaf poblogaidd a llwyddiannus yr ydym yn ein gwaith o hyrwyddo’r Gymraeg y fwy o amser sydd angen ei fuddsoddi i’w gynnal a datblygu.\nEr mwyn cyrraedd pwynt lle gallwn fod yn hunan cynhaliol, a bod mewn sefyllfa i gyflogi rhywun i fedru rhedeg y gwasanaeth mae angen ehangu ein gweithgaredd ar y we a Facebook, bydd modd i ni greu incwm hysbysebu. Mae nifer o oriau cyffelyb Saesneg yn trefnu digwyddiadau rhwydweithio sy’n eu galluogi i greu incwm, eto rhywbeth sydd angen amser i ddatblygu. I wireddu hyn bydd angen buddsoddiad o nifer fawr o oriau er mwyn ei weithredu’n llwyddiannus.\nDyma pam mae Dewi a Huw yn gweithio ar gynllun fydd nid yn unig sicrhau dyfodol yr Awr ond yn ei alluogi i dyfu ac ehangu ei ddylanwad i ofodau digidol newydd a thrwy hynny sicrhau amlygrwydd i’r Gymraeg mewn tirwedd ddigidol sy’n datblygu ar raddfa anhygoel.\nSylfaenydd Yr Awr Gymraeg\nAr ran Awr Cymru CBC cyf.\nPosted in GwybodaethTagged yr awr gymraeg


Paratoi aseiniadau - OpenLearn - y Brifysgol Agored\nMae a wnelo creu eich strategaeth eich hun â gwybod beth yw gofynion asesu’r cwrs a phenderfynu pa ganlyniad rydych am ei gael. Os gwyddoch beth sydd angen ei gael i lwyddo yn y cwrs, a beth sydd angen ei gael er mwyn cael anrhydedd, yna gallwch benderfynu beth sy’n ymarferol i chi. Mae gan rai myfyrwyr fywydau prysur ac nid oes llawer o amser ganddynt. Felly gallant benderfynu ond gwneud yr hyn sydd ei angen er mwyn llwyddo yn y cwrs. Efallai y bydd gan fyfyrwyr eraill fwy o amser a byddant am neilltuo mwy o amser i wneud yn dda mewn asesiadau. [Me gan rai myfyrwyr fywydau prysur ac nid oes llawer o amser ganddynt. Efallai y bydd gan fyfyrwyr eraill fwy o amser a byddant am neilltuo mwy o amser i wneud yn dda mewn asesiadau.]\nEdrychwch ar galendr eich cwrs am derfynau amser aseiniadau a dechreuwch feddwl am neilltuo’r amser sydd ei angen ar gyfer y gwaith.\nOs credwch y cewch broblemau i gyflwyno aseiniad penodol ar amser yna gofynnwch i’ch tiwtor neu ganolfan ranbarthol am gyngor cyn y dyddiad cyflwyno olaf posibl.\nEr mwyn gwybod beth yw’r rheolau ar gyfer cyflwyno aseiniadau, sut i reoli eich amser a’ch astudiaethau a ble mae eich canolfan ranbarthol, ewch i http://www.open.ac.uk/ skillsforstudy/ [Tip: daliwch Ctrl a chliciwch dolen i'w agor mewn tab newydd. (Cuddio tip)] .\nYn ôl 2 Camau cynllunio aseiniad\nNesaf 2.2 Gwybod beth sydd ei angen


Cymru yn gwario mwy ar iechyd ac addysg | Mark Drakeford AM | Cardiff West\nHomeNewyddion CynulliadCymru yn gwario mwy ar iechyd ac addysg\nCymru yn gwario mwy ar iechyd ac addysg\nMae ffigurau swyddogol gan Lywodraeth y DU yn dangos bod gwariant y pen ar iechyd yn uwch yng Nghymru ac mae’r gwariant wedi cynyddu yn gyflymach yma nag yn unrhyw ran arall o’r DU.\nMae’r Dadansoddiad fesul Gwlad a Rhanbarth ar gyfer 2014, a gyhoeddwyd gan Drysorlys Ei Mawrhydi, yn dangos mai £9,904 y pen oedd y gwariant ar wasanaethau cyhoeddus yng Nghymru – sef 11 y cant yn uwch na chyfartaledd y DU.\nMae eu dadansoddiad yn dangos bod y swm o arian y mae Llywodraeth Cymru yn ei wario y pen ar iechyd a gwasanaethau cymdeithasol yng Nghymru wedi cynyddu yn gyflymach y llynedd nag yn unrhyw ran arall o’r DU. Mae’r ffigur 7% yn uwch nad ydoedd yn Lloegr.\nRoedd y gwariant y pen ar addysg yng Nghymru 4 y cant yn uwch nag ydoedd yn Lloegr.\nWrth groesawu’r ffigurau, meddai Carwyn Jones, y Prif Weinidog:\n“Mae’r ffigurau hyn yn cadarnhau ein bod ni’n buddsoddi mwy na Lloegr yn y gwasanaethau sydd bwysicaf i bobl Cymru.\n“Mae buddsoddi yng Ngwasanaeth Iechyd Gwladol Cymru yn flaenoriaeth i’r Llywodraeth hon – rydym yn buddsoddi mwy nag erioed o’r blaen ym maes iechyd. Dyma pan ein bod ni wedi rhoi £150 miliwn yn ychwanegol i’r GIG yng Nghymru eleni.\n“Mae ffigurau heddiw hefyd yn dangos ein bod ni’n parhau i wario mwy y pen ar addysg na Lloegr – mae hyn yn brawf eto fyth o’n hymrwymiad i gynnig system addysg o’r radd flaenaf yng Nghymru.\n“Er gwaethaf y toriad na welwyd mo’i debyg o’r blaen o £1.3 biliwn mewn termau real i’n Cyllideb ers 2010/11, mae ffigurau heddiw yn cadarnhau ein bod wedi dal ati i ganolbwyntio ar y gwasanaethau sydd bwysicaf i bobl Cymru.”\nY Gweinidog yn galw ar siopwyr Cymru i ddal ati a chofio ailddefnyddio’u bagiau siopa


Heneiddio Iechyd a Chlefyd (MSc) (amser llawn) (1 flwyddyn) - Astudio - Prifysgol Caerdydd\nHeneiddio Iechyd a Chlefyd (MSc) (amser llawn) (1 flwyddyn)\nHeneiddio Iechyd a Chlefyd (MSc)\nMae’r cwrs hwn yw cynnig cyfle i fyfyrwyr o amrywiaeth o sefyllfaoedd iechyd a gofal cymdeithasol ymchwilio i anghenion iechyd ac anghenion cymdeithasol cymhleth pobl hŷn sy’n byw yn y gymdeithas sydd ohoni. Mae’n ceisio cyflawni hynny drwy ddarparu addysg ryngddisgyblaethol, ac o safon ym maes heneiddio, iechyd a chlefydau.\nDysgu gydag arbenigwyr blaenllaw\nCynllunnir a chyflwynir gan arbenigwyr profiadol ym meysydd geriatreg a gerontoleg ac ymarferwyr blaenllaw mewn gofal iechyd henoed.\nDysgu cyfunol hyblyg\nFformat dysgu cyfunol hyblyg sy'n sicrhau eich bod yn gallu astudio ochr yn ochr â'ch ymrwymiadau proffesiynol.\nDull modiwlaidd sy'n annog cymhwyso ac adfyfyrio, gan ddatblygu sgiliau datrys problemau a beirniadol y cyfranogwyr.\nYmagwedd ymarferol, datrys problemau\nMaint a chyfansoddiad y grŵp yn helpu i greu rhyngweithio optimaidd a datblygu sgiliau datrys problemau a dadansoddi beirniadol.\nDissertation: Ageing, Health and Disease MET550 60 credydau\nFoundations of Geriatric Medicine MET551 20 credydau\nPhysical and Mental Health MET552 20 credydau\nThe Organisation and Delivery of Care MET553 20 credydau\nResearch Methods in Ageing, Health and Disease MET554 20 credydau\nStroke MET555 20 credydau\nNeurodegenerative Disease and Dementia MET557 20 credydau\nBone Health, Falls and Frailty MET558 20 credydau\n13 Medi 2021 12 Medi 2022\nHeneiddio Iechyd a Chlefyd (MSc) (rhan amser) (3 blynedd)\nPynciau cysylltiedig: Gwyddorau biofeddygol, Gofal iechyd, Meddygaeth, Nyrsio a bydwreigaeth


Cyhoeddi Pas Covid ar gyfer digwyddiadau a chlybiau nos | LLYW.CYMRU\n"Ledled Cymru, mae achosion o’r coronafeirws wedi codi i lefelau uchel iawn dros yr haf wrth i ragor o bobl ddod at ei gilydd a chyfarfod ac, yn drasig, mae rhagor o bobl yn marw o'r feirws ofnadwy hwn.\n"Y cyngor cryf iawn rydyn ni wedi’i gael gan ein cynghorwyr gwyddonol yw cymryd camau cynnar i atal heintiau rhag cynyddu ymhellach.\n"Y peth olaf rydyn ni am ei weld yw rhagor o gyfyngiadau symud a busnesau yn gorfod cau eu drysau eto. Dyna pam mae rhaid inni gymryd camau bach ond ystyrlon yn awr i reoli lledaeniad y feirws a lleihau'r angen am fesurau llymach yn nes ymlaen."\nDaw'r gofyniad i ddangos Pàs COVID y GIG i rym ar 11 Hydref. Bydd yn golygu y bydd angen i bobl dros 18 oed gael Pàs COVID y GIG i fynd i’r canlynol:\n"Mae fy neges ichi heddiw yn syml ond yn ddifrifol – nid yw'r pandemig ar ben ac mae angen i bob un ohonom gymryd camau i’n diogelu ein hunain a'n hanwyliaid.\n"Mae gennym lefelau uchel o'r feirws yn ein cymunedau ac, er bod ein rhaglen frechu wych wedi helpu i atal miloedd yn rhagor o bobl rhag mynd yn ddifrifol wael neu farw, mae'r pwysau ar y GIG yn cynyddu.\n"Rydyn ni’n gobeithio y bydd cyflwyno'r gofyniad i ddangos Pàs COVID yn helpu i gadw lleoliadau a digwyddiadau – llawer ohonynt ond wedi dechrau masnachu eto yn ddiweddar – ar agor.\n"Mae dangos Pàs COVID eisoes yn rhan o'n hymdrech ar y cyd i gadw busnesau ar agor, ac mae rhai digwyddiadau mawr, fel gŵyl lwyddiannus y Dyn Gwyrdd, yn eu defnyddio. Byddwn yn parhau i weithio'n agos gyda'r holl fusnesau yr effeithir arnynt i sicrhau bod y system hon yn cael ei chyflwyno a'i gweithredu'n ddidrafferth.


Ennillydd Eich Dewis Chi! | Latest Articles\nYou are here: Home » Articles » Ennillydd Eich Dewis Chi!\nEnnillydd Eich Dewis Chi!\nPosted by CLIConline from Anglesey - Published on 27/01/2014 at 14:40\nMae'r bleidlais ar gyfer y Wobr Eich Dewis Chi wedi cau ac wedi cael eu cyfri. Derbyniwyd bron i 1,000 o bleidleisiau gan bobl ifanc ledled Cymru, ac rydym eisiau dweud diolch yn fawr i bawb am wylio'r fideos a phleidleisio. A diolch hyd yn oed mwy i bawb wnaeth gyflwyno enwebiad fideo – rydych chi gyd yn wych!\nNawr at yr enillwyrâ€¦. *Clicia ar y bwrlwm drwm sydd wedi'i ddarparu yn y gornel cyn darllen y darn nesaf*\nEnillydd Categori Eich Dewis Chi - Gwobrau Rhagoriaeth Gwaith Ieuenctid 2014 ydy:\nNick Hargraves o Glwb Ieuenctid Rhuthun yn Sir Ddinbych!\nâ€¨Diolch i chi, bydd Nick yn mynychu'r seremoni wobrau yng Nghonwy ar Chwefror 20fed, ble bydd ei wobr yn cael ei gyflwyno a bydd y fideo buddugol yn cael ei chwarae. Bydd y bobl ifanc wnaeth greu'r fideo yn derbyn sgwter styntiau proffesiynol gwerth dros £200.\nGwylia'r fideo buddugol yma\nYn ogystal Ã¢'r sgwter, mae'r bobl hyfryd yn skates.co.uk wedi rhoi taleb gwerth £75 i un o'r fideos (wedi'i bigo ar hap). Ac rydym yn falch iawn o ddweud bod y daleb yn mynd i'r rhai wnaeth greu fideo Clwb Ieuenctid y Barri.\nI ddarllen mwy am Wobrau Rhagoriaeth Gwaith Ieuenctid a'r categori Eich Dewis Chi, ac i wylio'r holl enwebiadau, dilyna'r dolenni isod:\nGwobr Eich Dewis Chi – Pleidleisia!


Brown golau Ategolion dillad hen - InternetAges Free Shipping\nBrown golau Ategolion dillad hen\nGwelsom 1 Brown golau Ategolion dillad hen: 1 - 1\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu Brown golau Ategolion dillad hen fforddiadwy o ansawdd uchel. Mae nifer o opsiynau ar gael ar gyfer Brown golau Ategolion dillad hen. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r Brown golau Ategolion dillad hen cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar Brown golau Ategolion dillad hen o'n gwefan, bydd swm llawn yr arian yn cael ei ad-dalu i chi.\nBrown golau Ategolion dillad hen Ar lein\nLlongau am ddim Brown golau Ategolion dillad hen\nBrynu Brown golau Ategolion dillad hen Ar lein\nPrynwch ansawdd uchel Brown golau Ategolion dillad hen ar-lein nawr gyda llongau am ddim! O Internetages.com, gallwch archebu Brown golau Ategolion dillad hen y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu Brown golau Ategolion dillad hen yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn Brown golau Ategolion dillad hen nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu Brown golau Ategolion dillad hen, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.


Prosiect Penrhyn: Efrydiaeth PhD 3 blynedd ar hanes cymdeithasol a gwleidyddol gogledd orllewin Cymru, c.1860-1980. – Sefydliad Ymchwil Ystadau Cymru , Prifysgol Bangor\nEfrydiaeth PhD dair blynedd, wedi’i chyllido’n, fydd yn canolbwyntio ar effaith a dylanwad ystâd y Penrhyn ar hunaniaeth gymdeithasol a gwleidyddol gogledd orllewin Cymru yn ystod y cyfnod c.1860-1980.Yn dechrau ym yn dechrau ym hydref 2017 / Ionawr 2018.\nMae Sefydliad Ymchwil Ystadau Cymru ym Mhrifysgol Bangor yn gwahodd ceisiadau am efrydiaeth PhD tair blynedd fydd yn canolbwyntio ar effaith a dylanwad ystâd y Penrhyn ar hunaniaeth gymdeithasol a gwleidyddol gogledd orllewin Cymru yn ystod y cyfnod c.1860-1980. Noddir yr efrydiaeth unigryw hon gan Gwmni’r Brethynwyr ac mae'n cynnwys tâl cynnal gwerth tua £10,000 am dair blynedd, yn ogystal â chost y ffioedd dysgu a chyllid i fynd i gynhadledd ryngwladol.\nGoruchwylir y project gan dîm academaidd arbenigol a rhyngddisgyblaethol dan arweiniad yr Athro Andrew Edwards (Deon Coleg y Celfyddydau a’r Dyniaethau ac Athro Hanes Modern) ac mae'n cysylltu â rhannau annatod proffil treftadaeth ddiwylliannol y rhanbarth. Mae'r project yn gyfle rhagorol i unigolyn graddedig llawn cymhelliant, talentog ac uchelgeisiol sydd am ddatblygu gyrfa yn y sector academaidd a/neu'r sector treftadaeth ddiwylliannol. Bydd yr ymgeisydd llwyddiannus yn gweithio yn yr Ysgol Hanes ac Archaeoleg.\nDyddiad cau ar gyfer ceisiadau: 16 Hydref, 2017.\nI gael rhagor o wybodaeth gweler isod.\nPenrhyn Studentship (CYM).pdf


O fewn terfynau amser a chyllideb\nBydd ysgol cyfrwng Cymraeg newydd Y Drenewydd, Ysgol Dafydd Llwyd wedi’i chodi o fewn y terfynau amser disgwyliedig ac o fewn y gyllideb wrth iddi agor ei drysau’r mis nesaf (Ionawr).\nAr ôl ymweliad diweddar â’r safle ar Ffordd Dolfor, dywedodd y Cynghorydd Darren Mayor, Aelod o Gabinet Cyngor Sir Powys ei fod wrth ei fodd yn cyhoeddi, bod yr ysgol newydd wedi’i chodi o fewn y terfynau amser disgwyliedig ac o fewn terfynau’r gyllideb.\n“Dyma anrheg Nadolig bendigedig i blant y Drenewydd. Mae’r adeilad yn un eang gyda digonedd i oleuni naturiol ac awyriad priodol i atal yr ystafelloedd dosbarth rhag mynd yn drymllyd - a bydd hyn yn helpu’r plant i aros yn effro. Cafodd lliwiau niwtral eu defnyddio yn yr addurn mewnol, gydag ambell sblash o liw mwy amlwg, i wneud y cyfan y fwy diddorol, ac i helpu’r plant bach adnabod y gwahanol adrannau. Bydd yr adeilad yn amgylchedd dysgu gwych,” meddai.\nMae’r ysgol yn un o genhedlaeth newydd o adeiladau sy’n defnyddio ynni’n effeithlon, gyda lleihau gollyngiadau carbon a datblygu cynaliadwy yn brif sbardun. Bydd yn cyrraedd safonau ardderchog BREEM, y lefel uchaf o effeithlonrwydd ynni y mae modd ei dyfarnu i adeilad.\nDiolchodd y Cyng Mayor hefyd i’r rheolwr prosiect Nick Hinckley sydd wedi bod yn gweithio gyda’r prif gontractwyr Wilmot Dixon i gyflawni’r canlyniad gwych yma.\n“Hoffwn ddiolch i bawb sydd wedi cymryd rhan yn y gwaith o ddylunio ac adeiladu’r ysgol newydd yma. Maen nhw wedi gwneud gwaith rhagorol ar dasg gymhleth ac anodd. Rwy’n gwerthfawrogi’r holl grefftwyr, technegwyr adeiladu a phenseiri proffesiynol sydd wedi bod yn rhan o’r gwaith o’r cysyniad cychwynnol, y dewis o ddeunyddiau, a’r gwaith adeiladu ei hun gan gynnwys y gorffeniad. Rwy’n teimlo’n ffodus dros ben i fod â thîm o arbenigwyr mor gymwys yn gweithio mor dda drosom ni.”\nAriannwyd yr ysgol, a ddyluniwyd ar gyfer hyd at 300 o ddisgyblion, yn rhannol gan Lywodraeth Cymru, ac yn rhannol gan Gyngor Sir Powys, a bydd yn darparu cartref newydd i’r ysgol sydd ar hyn o bryd yn Stryd y Parc.\nBydd yr ysgol yn darparu canolfan ar gyfer addysg blynyddoedd cynnar (i blant tair oed) a Dechrau’n Deg (sy’n darparu gofal plant ar gyfer plant 2 oed cymwys).\nEr y bydd y disgyblion yn mwynhau ychydig ddyddiau ychwanegol o wyliau ar ôl y Nadolig, bydd staff yr ysgol yn brysur yn symud i mewn i’r ysgol newydd yn ystod yr wythnos sy’n dechrau 4 Ionawr. Dydd Llun 11eg fydd y diwrnod cyntaf i’r disgyblion.\n<- Back to: View Council News


Etholiadau Wcráin: Yr Arlywydd Barroso yn galw Petro Poroshenko a’r Prif Weinidog Arseniy Yatseniuk - Gohebydd yr UE\nEtholiadau Wcráin: Mae'r Arlywydd Barroso yn galw Petro Poroshenko a'r Prif Weinidog Arseniy Yatseniuk\nEfallai y 27, 2014\nSiaradodd yr Arlywydd Barroso ar 26 Mai gyda Petro Poroshenko (y cyfarfu ag ef o'r blaen yn Strasbwrg ar 12 Mawrth) ar y ffôn i'w longyfarch ar ganlyniadau'r etholiadau arlywyddol yn yr Wcrain. Canmolodd y nifer uchel a bleidleisiodd a'r ffaith bod yr etholiadau wedi'u cynnal i raddau helaeth yn unol â safonau rhyngwladol. Ailadroddodd yr Arlywydd Barroso ymrwymiad yr UE i gefnogi’r Wcráin gan ddwyn i gof y camau pendant a gymerwyd hyd yn hyn. Ymhellach, tanlinellodd bwysigrwydd diwygio cyfansoddiadol a chroesawodd barodrwydd Petro Poroshenko i gynnal deialog â Rwsia. Mynegodd yr arlywydd ei ddymuniad y gall y ddeinameg a grëwyd gan yr etholiad aduno pob Ukrainians a bod yn ddechrau newydd i'r Wcráin.\nGalwodd yr Arlywydd hefyd ar y Prif Weinidog Yatseniuk i'w longyfarch ar ymddygiad trefnus a llwyddiannus yr etholiadau mewn amgylchiadau heriol. Ailadroddodd barodrwydd y Comisiwn i gynorthwyo awdurdodau Wcrain i weithredu'r agenda Ewropeaidd ar gyfer diwygiadau. Roedd hefyd yn cofio ymrwymiad y Comisiwn i weithio gyda'r Wcráin a Rwsia i sicrhau datrysiad ar fater cyflenwi a chludo nwy.\nMwy o wybodaeth am gefnogaeth y Comisiwn Ewropeaidd i'r Wcráin.\nPynciau cysylltiedig:amgylchiadau herioldynamegdechrau newydd i'r Wcráincynnal yr etholiadau yn drefnus a llwyddiannusPrif Weinidog Yatseniukaduno pob Ukrainians\nGwobr Ieuenctid Charlemagne: prosiect Daneg Ein Ewrop yw enillydd 2014\nDatganiad Cynhadledd y Llywyddion ar etholiad llywydd y Comisiwn\nCyfarfodydd anffurfiol Cyngor Ewropeaidd a dwyochrog â Llywydd Barroso


Agenda Pwyllgor Craffu Testun 3 ar Dydd Mercher, 21ain Mawrth, 2018, 09:30\nDydd Mercher, 21ain Mawrth, 2018 09:30\nCofnodion a argraffwyd PDF 74 KB\nCyswllt: Andrew Rees Senior Democratic Services Officer - Committees\nView the declarations of interest for eitem 30.\nDatganwyd y buddiannau canlynol:\nDatganodd y Cynghorydd E Venables fuddiant rhagfarnus yn eitem 5 – Eiddo Gwag, gan ei bod yn berchen ar ddau eiddo gwag. Gadawodd y Cynghorydd Venables y cyfarfod wrth i'r eitem hon gael ei hystyried.\nCymeradwyo Cofnodion PDF 82 KB\nI dderwyn am gymeradwyaeth y Cofnodion cyfarfod y 17/01/18 a 12/02/18\nMinutes , 12/02/2018 Subject Overview and Scrutiny Committee 3 , eitem 31. PDF 82 KB\nPENDERFYNWYD: Cymeradwyo cofnodion cyfarfodydd y Pwyllgor Craffu a Throsolwg Pwnc 3 ar 17 Ionawr a 12 Chwefror 2018 yn gofnod gwir a chywir.\nDiweddariad Rhaglen Gwaith PDF 63 KB\nAppendix A1 , eitem 32. PDF 62 KB\nAppendix A2 , eitem 32. PDF 52 KB\nAppendix B FWP , eitem 32. PDF 118 KB\nAppendix C Criteria Form - Bus Transport , eitem 32. PDF 39 KB\nAdroddodd y Swyddog Craffu ar yr eitemau a gafodd eu blaenoriaethu gan y Pwyllgor Craffu a Throsolwg Corfforaethol a oedd yn cynnwys yr eitem nesaf a ddirprwywyd i’r Pwyllgor hwn ei hystyried. Cyflwynodd restr o eitemau posibl eraill hefyd i'w blaenoriaethu a gofynnodd i'r Pwyllgor nodi unrhyw eitemau eraill i'w hystyried drwy ddefnyddio'r ffurflen meini prawf a bennwyd ymlaen llaw.\n(1) Cymeradwyodd y Pwyllgor yr adborth o'i gyfarfod blaenorol a nododd y rhestr o ymatebion, gan gynnwys y rhai oedd yn dal heb eu cyflawni;\n(2) Nododd aelodau’r Pwyllgor fod eitem am Dai Brys wedi cael eu dirprwyo iddynt ar gyfer y cyfarfod nesaf;\n(3) Nodwyd bod angen manylion pellach ar gyfer eitemau eraill yn Nhabl B Atodiad B y Flaenraglen Waith cyffredinol;\n(4) Ystyriodd y ffurflenni meini prawf a gwblhawyd yn Atodiad C a phenderfynodd a oedd yn dymuno ychwanegu’r eitemau hyn a gynigiwyd at y Flaenraglen Waith.\nDerbyniodd y Cadeirydd gyflwyniad gan Jennifer Ellis, Rheolwr Strategaeth Tai a Buddsoddiad, Cyngor Rhondda Cynon Taf, ynghylch y dull a gymerodd Cyngor Rhondda Cynon Taf i fynd i’r afael ag eiddo gwag fel mater o frys yn unol â Rhan 4 (paragraff 4) Rheolau Gweithdrefnau'r Cyngor o fewn y Cyfansoddiad, er mwyn iddo gael ei ystyried ar y cyd â’r adroddiad am Eiddo Gwag.\nEidd Gwag PDF 178 KB\nCllr Hywel Williams – Dirprwy Arweinydd\nAndrew Jolley – Cyfarwyddwr Corfforaethol – Gwasanaethau a Phartneriaethol\nMartin Morgans – Pennaeth Gwasanaeth – Perfformiad a Gwasanaethau\nJonathan Parsons – Rheolwr Grwp Datblygu\nHelen Picton – Gwasanaethau Rheoliadol a Rennir\nAppendix A - Empty Homes Information Pack 080218 , eitem 34. PDF 1 MB\nRhoddodd Jennifer Ellis, Rheolwr Strategaeth a Buddsoddiad Tai Cyngor Rhondda Cynon Taf, gyflwyniad i’r Pwyllgor ynghylch mynd i’r afael ag eiddo gwag. Dywedodd fod y dull o fynd i’r afael ag eiddo gwag yn deillio o gael 3,375 o eiddo gwag yn 2014/15, a oedd yn cynrychioli 2% o’r stoc, o gymharu â’r sefyllfa yn CBSP, lle mae 2,800 o eiddo gwag, sy'n cynrychioli 2% o'r stoc. Sefydlodd Cyngor Rhondda Cynon Taf Weithgor Craffu, a gyflwynodd gyfres o argymhellion, gan gynnwys nodi cyfleoedd ariannu, cyflwyno dull targedig, codi ymwybyddiaeth a rhoi cyngor a gwybodaeth.\nDywedodd y Rheolwr Strategaeth Tai a Buddsoddiad wrth y Pwyllgor y rhoddwyd ystyriaeth i ardaloedd â galw uchel, gan gydnabod nad oedd pob t? yn gweddu i bawb oherwydd roedd gwahaniaethau eang rhwng cymunedau yng ngogledd a de'r Fwrdeistref o ran y galw am dai. Anfonwyd arolwg drwy’r post i berchenogion eiddo a oedd wedi bod yn wag am 6 mis er mwyn deall cyflwr yr eiddo a bwriadau’r perchenogion yn well.\nTynnodd sylw at rôl y Cyngor, yr adnoddau a’r projectau ar gyfer mynd i’r afael ag eiddo gwag a thynnodd sylw hefyd at astudiaeth achos a welodd Hen Neuadd y Dref yn Aberdâr yn dod yn ôl i ddefnydd. Roedd Cyngor Rhondda Cynon Taf wedi cymeradwyo 117 o Grantiau Eiddo Gwag hyd yn hyn a oedd yn dod i gyfanswm o £2.2m yn 2018/19. Amlinellodd y Rheolwr Strategaeth Tai a Buddsoddiad y dulliau gorfodi a gymerodd Cyngor Rhondda Cynon Taf. Roedd Cyngor Rhondda Cynon Taf yn bwriadu sefydlu Rhith-dîm Eiddo Gwag; strategaeth eiddo gwag newydd; cynyddu’r raddfa; nodi ffynonellau ariannu pellach a chyfleodd i weithio'n rhanbarthol, ac ymgymryd â gwaith ymchwil pellach i danategu dulliau newydd.\nDywedodd Rheolwr Corfforaethol y Gwasanaethau Gweithredol a Phartneriaeth wrth y Pwyllgor am ddull CBSP a oedd yn cael ei gydlynu gan Bennaeth y Gwasanaethau Perfformiad a Phartneriaeth. Dywedodd wrth y Pwyllgor hefyd fod y Cyngor wedi cymeradwyo swydd Swyddog Eiddo Gwag a gofynnodd i’r Pwyllgor argymell sut i fynd ati i sicrhau adnoddau ar gyfer y swydd. Dywedodd ei fod yn parhau i gael cymorth gwych gan y Gwasanaethau Rheoliadol a Rennir (GRhR) a bod posibilrwydd y gallai’r GRhR ymgymryd â’r rôl hon oherwydd arbenigedd y gwasanaeth o ran delio ag eiddo segur a chan fod gan y gwasanaeth fwy nag un aelod o staff yn y rôl hon.\nDywedodd Pennaeth y Gwasanaethau Perfformiad a Phartneriaeth wrth y Pwyllgor fod Gweithgor Traws-gyfarwyddiaeth wedi cael ei sefydlu, a’i flaenoriaeth gyntaf yw deall beth yw’r sefyllfa o ran nifer yr eiddo gwag, o gymharu ag awdurdodau lleol eraill yng Nghymru a ledled y DU. Dywedodd fod tipyn yn digwydd ar hyn o bryd i fynd i’r afael ag eiddo gwag. Fodd bynnag, nid oedd Cyfarwyddiaethau wedi gweithredu yn gydlynol yn y gorffennol wrth ddelio â’r broblem. Dywedodd wrth y Pwyllgor hefyd fod arferion gorau o ran sut i ymdrin ag eiddo gwag a bod gan y GRhR lawer o wybodaeth ar ei gronfa ddata eiddo. Mae holiadur yn cael ei ... Gweld y cofnodion lawn ar gyfer eitem 34.